
I. [bookmark: _Toc54076245][bookmark: _Toc58437078]Konceptuālā ziņojuma kopsavilkums
MK 2020. gada 28. janvārī, izskatot informatīvo ziņojumu "Par plānošanas reģionu darbības pilnveidošanu"[footnoteRef:2], pieņēma lēmumu, kas paredz EM, FM, IeM, IZM, KM, LM, SM, TM, VM un ZM līdz 2020. gada 1. aprīlim iesniegt VARAM sākotnējos priekšlikumus par to, kādu kompetenci vai uzdevumus ministrija būtu gatava nodot reģionālajam pārvaldes līmenim (PR), norādot finansējuma avotus. Tāpat MK lēma, ka, pamatojoties uz iesniegtajiem sākotnējiem priekšlikumiem, kas var tikt precizēti nozaru politiku plānošanas dokumentu izstrādes procesā, VARAM noteiktā kārtībā jāiesniedz izskatīšanai MK konceptuālais ziņojums par reģionālā pārvaldes līmeņa darbības uzlabošanu un NUTS izmaiņām, ietverot tajā izvērtējumu par otrā līmeņa pašvaldību vai uz PR bāzes izveidotu pašvaldību un valsts kopīgu iestādi, vai valsts pārvaldes administratīvo reģionu, vai cita modeļa ieviešanas nepieciešamību, tā iespējamajām kompetencēm un pārvaldības modeļiem. [2:  http://tap.mk.gov.lv/mk/tap/?pid=40479050] 

Ministrijas, pildot MK lēmumu, noteiktajā termiņā iesniedza VARAM priekšlikumus par nododamajām kompetencēm, kuras VARAM, uzklausot PR, pašvaldību, nozaru ministriju un sadarbības partneru (LPS, RACA, LLPA u.c.) viedokļus, ir izvērtējusi un konceptuālajā ziņojumā sniegusi aprakstu par reģionālajam līmenim saskaņā ar subsidiaritātes principu atbilstošiem veicamiem uzdevumiem. 
Saeima, 2020. gada 10. jūnijā pieņemot Administratīvo teritoriju un apdzīvoto vietu likumu, tā 4. pantā noteica, ka Latvijā ir šādas administratīvās teritorijas: valstspilsētu pašvaldību teritorijas un novadu pašvaldību teritorijas. Savukārt šī likuma 14. pantā noteikts, ka valsts un pašvaldību kopīgu funkciju realizēšanai tiek izveidoti Kurzemes, Zemgales, Rīgas, Vidzemes un Latgales administratīvie reģioni, kuru statusu un darbības nosacījumus regulē atsevišķs likums.[footnoteRef:3] [3:  Ņemot vērā, ka Administratīvo teritoriju un apdzīvoto vietu likumā nav noteikts administratīvo reģionu kā iestādes statuss, tad, izstrādājot likumu par administratīvajiem reģioniem, tiks pārskatīts reģiona nosaukums, piem., lietojot Rīgas reģions utml.] 

Līdz ar to VARAM ir izstrādājusi konceptuālo ziņojumu "Par administratīvo reģionu izveidi", neietverot tajā izvērtējumu par otrā līmeņa pašvaldību izveidošanu, jo likumdevējs nav noteicis šādu pašvaldību izveidi. 
Ņemot vērā Saeimas noteikto, ka valsts un pašvaldību kopīgu funkciju realizēšanai ir izveidojami administratīvie reģioni, konceptuālajā ziņojumā tiek piedāvāti šo institūciju izveides un pārvaldības  varianti.
Tāpat informatīvajā ziņojumā sniegts izvērtējums par NUTS teritorijām un piedāvāti risinājumi to pilnveidei. NUTS dalījuma pārskatīšanu nosaka arī deklarācijas par Artura Krišjāņa Kariņa vadītā MK iecerēto darbību 231. punkts: “izvērtēsim Latvijas teritorijas iedalījumu iespējamo maiņu statistiski teritoriālo vienību klasifikācijā, lai radītu priekšnoteikumus vienmērīgākai Latvijas reģionu attīstībai”[footnoteRef:4].  [4:  Deklarācija par Artura Krišjāņa Kariņa vadītā Ministru kabineta iecerēto darbību, 24. lpp. 231. punkts. Pieejams: https://www.mk.gov.lv/sites/default/files/editor/kk-valdibas-deklaracija_red-gala.pdf ] 

Atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā” 2020. gada 1. oktobrī konceptuālā ziņojuma projekts tika ievietots sabiedriskajai apspriešanai VARAM un Valsts kancelejas tīmekļvietnēs. Sabiedriskās apspriešanas laikā tika saņemti viedokļi par konceptuālā ziņojuma projektu no Kurzemes, Rīgas, Vidzemes un Zemgales PR, LPS, Rīgas pilsētas, Liepājas pilsētas un Ventspils pilsētas pašvaldībām, Sēlijas novadu apvienības un IZM, kas tika izvērtēti, iespēju robežās attiecīgi papildinot konceptuālā ziņojuma projektu. 
Pēc konceptuālā ziņojuma izsludināšanas valsts sekretāru sanāksmē 2020. gada 22. oktobrī VARAM organizēja tikšanos ar visiem PR š.g. 2.novembrī, kā arī sniedza prezentāciju un piedalījās diskusijā LPS valdes sēdē š.g. 3. novembrī, LPS apvienotajā Reģionālās attīstības un sadarbības un Veselības un sociālo jautājumu komitejas sēdē š.g. 4. novembrī un Reģionālo attīstības centru apvienības sanāksmē š.g. 5. novembrī.
Priekšlikumi, kas netika ņemti vērā, jo var būtiski mainīt administratīvo reģionu statusu un darbību vai kas ir neatbilstoši normatīvajos aktos noteiktajam regulējumam, tiks izvērtēti likumprojekta par administratīvajiem reģioniem izstrādes un virzības gaitā. 

II. [bookmark: _Toc54076246][bookmark: _Toc58437079]Situācijas izklāsts
Reģionālajā līmenī no 2006. gada 1. augusta atvasinātas publiskās personas iestādes statusā darbojas pieci PR – Kurzemes PR, Latgales PR, Rīgas PR, Vidzemes PR un Zemgales PR. MK ir noteicis[footnoteRef:5] PR ietilpstošās pilsētu un novadu administratīvās teritorijas. PR statuss un būtiskākā to kompetence noteikta Reģionālās attīstības likumā, Diasporas likumā, Sabiedriskā transporta pakalpojumu likumā un Teritorijas attīstības plānošanas likumā, kā arī citos likumos un MK noteikumos. [5:  MK 2009. gada 5. maija noteikumi Nr. 391 “Noteikumi par plānošanas reģionu teritorijām” . ] 

Šobrīd būtiskākie izaicinājumi PR darbībā ir:
· PR ir nepietiekams finansējums likumos noteikto uzdevumu izpildei un reģiona attīstības programmā  noteikto mērķu sasniegšanai;
· lai gan nepastāv (institucionāli, tiesiski, juridiski) ierobežojumi piesaistīt pašvaldību finansējumu, šobrīd PR pamatdarbība tiek finansēta tikai no valsts budžeta finansējuma. Vienlaikus lēmējinstitūcija ir pašvaldību veidota Attīstības padome. Līdz ar to nav līdzsvara lemšanas procesā; 
· PR ir atšķirīga lēmumu pieņemšanas kārtība.
Saeima, 2020. gada 10. jūnijā pieņemot Administratīvo teritoriju un apdzīvoto vietu likumu, tā 4. pantā noteica, ka Latvijā ir šādas administratīvās teritorijas: valstspilsētu pašvaldību teritorijas un novadu pašvaldību teritorijas. Savukārt, šī likuma 14. pantā noteikts, ka valsts un pašvaldību kopīgu funkciju realizēšanai tiek izveidoti Kurzemes, Zemgales, Rīgas, Vidzemes un Latgales administratīvie reģioni, kuru statusu un darbības nosacījumus regulē atsevišķs likums. Līdz ar to ir nepieciešams sagatavot priekšlikumu administratīvo reģionu izveidei.
Tāpat ir nepieciešama reģionālā līmeņa institūcijas finanšu, kompetences un teritoriālā pilnveidošana, lai tai būtu aktīva un nozīmīga loma reģionālās attīstības veicināšanā. Neizveidojot administratīvos reģionus kā valsts un pašvaldību iestādi, netiks nodrošināta vienota platforma valsts un pašvaldību kopīgajam skatījumam reģionālās attīstības jautājumu risināšanai. PR paliekot esošajā statusā ar nepietiekamu finansējumu un kapacitāti, netiks efektīvi ieviesti reģionālās attīstības atbalsta pasākumi, kas nozīmīgi reģiona pašvaldībām un salāgojami ar valsts prioritārajiem pasākumiem. 
Līdz ar administratīvi teritoriālās reformas īstenošanu reģionālās attīstības atšķirību samazinājumu Latvijā ir iespējams panākt, pilnveidojot arī reģionālo pārvaldes līmeni.  Īstenojot pašvaldību reformu, tiek piedāvāts veidot arī administratīvos reģionus, kas kalpos par jaunu sadarbības modeli starp valsti un pašvaldībām. Administratīvo reģionu izveide dos maksimālu ieguldījumu reģionālās nevienlīdzības mazināšanā, tai skaitā sekmējot efektīvāku ES fondu piesaisti un citu atbalsta pasākumu ieviešanu uzņēmējdarbības attīstībai, pakalpojumu efektivitātei un mobilitātes uzlabošanai reģionos.
Vienlaikus, ņemot vērā ievērojamās reģionālās attīstības un sociālekonomiskās atšķirības starp reģioniem Latvijā, ziņojumā ietverti priekšlikumi NUTS 3 iedalījuma mainīšanai. Papildus izvērtēta iespēja nākotnē pārskatīt arī esošo NUTS 2 dalījumu, kas būtu viens no veidiem līdzsvarotas reģionālās un teritoriju attīstības veicināšanai. 

III. [bookmark: _Toc54076247][bookmark: _Toc58437080]Administratīvo reģionu funkcijas
MK 2020. gada 28. janvāra sēdes protokola Nr. 4 32.§ “Informatīvais ziņojums “Par plānošanas reģionu darbības pilnveidošanu”” 3. punkts uzdod EM, FM, IeM, IZM, KM, LM, SM, TM, VM un ZM līdz 2020. gada 1. aprīlim iesniegt VARAM sākotnējos priekšlikumus par to, kādu kompetenci vai uzdevumus ministrija būtu gatava nodot reģionālajam pārvaldes līmenim (PR), norādot finansējuma avotus. Ministriju priekšlikumi izvērtēšanai un viedokļa sniegšanai tika nosūtīti arī PR. 
Turpmāk konceptuālajā ziņojumā tiks apskatītas ministriju un arī pašvaldību iespējamās funkcijas, kuras saskaņā ar subsidiaritātes principu būtu visefektīvāk veicamas reģionālā līmeņa institūcijā. 
Savukārt esošo plānošanas reģionu funkcijas vai no tām izrietoši pārvaldes uzdevumi, kas noteikti esošajos normatīvajos aktos, un tiem paredzētais finansējums pāriet uz administratīvajiem reģioniem, jo plānots, ka tie būs arī PR  tiesību un saistību pārņēmēji. Tāpēc konceptuālajā ziņojumā netiek turpmāk apskatītas funkcijas, kuras šobrīd veic PR. 

[bookmark: _Toc54076248][bookmark: _Toc58437081]3.1. Valsts institūciju iesniegtie priekšlikumi
Sākotnējie priekšlikumi par iespējamām funkcijām vai uzdevumiem tika saņemti no EM, IZM, KM, LM, SM, TM, VM un ZM, kuru apkopojums politikas jomu griezumā skatāms 1. tabulā. 
Tāpat priekšlikumus sniedza arī VARAM padotības iestāde – Dabas aizsardzības pārvalde. Ņemot vērā ministriju sniegtos viedokļus, priekšlikumus sagatavoja arī VARAM (skatīt 3.2. nodaļu).

1. tabula. Ministriju sākotnējie priekšlikumi funkciju nodošanai plānošanas reģioniem
	Nr. p.k.
	Priekšlikums (priekšlikuma sniedzējs)
	Finanses (apjoms, avots)

	
	
	

	1.  
	Dzīvnieku veselības politika (ZM): 
a. Mājas (istabas) dzīvnieku labturības prasību kontrole aizdomu vai sūdzību gadījumos, kā arī suņu apzīmēšanas un reģistrācijas prasību izpildes kontrole; 
b. Suņa bīstamības novērtēšana. 
	Priekšlikums par finansējuma paredzēšanu  nav sniegts. 

	2.  
	Mūžizglītības sistēmas attīstība (IZM): 
a. Veikt atsevišķus uzdevumus pieaugušo izglītības koordinēšanā (t.sk. pieprasījuma un piedāvājuma noteikšana un salāgošana, pieaugušo neformālās izglītības programmu licencēšana un monitorings (vērtēšana), organizēt finansējuma (ja tiks piešķirts) sadali un uzraudzību pār finanšu līdzekļu izlietojumu u.c.);
b. Pieaugušo neformālā izglītība - plānot pieaugušo izglītības pieprasījumu un piedāvājumu. 
	Konkrēts priekšlikums par finansējuma paredzēšanu nav sniegts.  
Līdz šim pieaugušo izglītības īstenošanai valsts budžetā līdzekļi netika piešķirti. Paredzēts, ka regulējums par valsts finansiālo atbalstu pieaugušo izglītībai stāsies spēkā ne vēlāk kā 2022.gada 31.decembrī.

	3.  
	Profesionālās izglītības sistēmas attīstība (IZM): 
Koordinēt darba vidē balstīto mācību īstenošanu, t.sk. nodrošināt izglītības iestāžu un darba devēju savstarpējo sadarbību, apzināt un salāgot darba tirgus vajadzības ar reģionā esošo izglītības piedāvājumu. 
	Nav sniegts priekšlikums par finansējuma paredzēšanu.

	4.  
	Vispārējās izglītības sistēmas attīstība (IZM): 
a. Plānot un nodrošināt vispārējās izglītības iestāžu tīkla attīstību sadarbībā ar reģiona un blakus esošajām pašvaldībām, t.sk. plānojot pakāpenisku jaunā mācību satura īstenošanu un profesionālās ievirzes izglītības iestāžu tīkla sakārtošanu. Vidusskolu piedāvājuma koordinēšana, vidusskolas izvēļu grozu plānošana; 
b. Izglītības metodiskā atbalsta nodrošināšana, t.sk. jaunā kompetencēs balstītā satura ieviešanā, nodrošinātu mācību rezultātu analīzi, kas vērsta uz mācību procesa pilnveidošanu, veicinātu skolu kā mācīšanās organizāciju attīstību, apzinātu un analizētu izglītības iestāžu cilvēkresursu attīstības vajadzības un to plānošanu; 
c. Speciālās izglītības efektīva nodrošināšana, t.sk. pedagoģiski psiholoģiskā  atbalsta dienesta darba koordinācija. Reģionālā līmeņa koordinācija būtu nepieciešama, sakārtojot speciālās izglītības iestāžu tīklu, pilnveidojot infrastruktūru un sniedzot nepieciešamo materiāltehnisko nodrošinājumu, nosakot speciālās izglītības vajadzību grozu un nodrošinot mācību līdzekļus un atbalsta pasākumus speciālās izglītības īstenošanai, kā arī atbilstošu atbalsta struktūru izveidei izglītojamo speciālo izglītības vajadzību diagnosticēšanai un atbalsta pasākumu nodrošināšanai; 
d. Jaunatnes politikas koordinēšana, t.sk. darba ar jaunatni koordinēšana un kopīgo projektu īstenošana. 
	Nav sniegts priekšlikums par finansējuma paredzēšanu. 

	5.  
	Kultūras attīstība (KM): 
a. Bibliotēku un muzeju akreditācijas procesa organizācija; 
b. Dziesmu un deju svētku tradīcijas īstenošana; 
c. Kultūrvēsturisko reģionu savdabības saglabāšanas pārraudzība; 
d. Valsts kultūrkapitāla fonda un Sabiedrības integrācijas fonda reģionālo programmu īstenošana kā pastāvīgi īstenojamas funkcijas. 
	Minēto uzdevumu īstenošanai nepieciešamais finansējums varētu tikt pārdalīts no attiecīgajām valsts budžeta programmām, izņemot kultūrvēsturisko novadu attīstības pārraudzības funkciju, kuras īstenošanai nepieciešams paredzēt papildus finansējums, ņemot vērā, kā tā pēc būtības būs jauna funkcija.

	6.  
	Kultūras mantojuma saglabāšana (KM): 
Kultūras pieminekļu uzraudzība 
	Minētā uzdevuma īstenošanai nepieciešamais finansējums varētu tikt pārdalīts no attiecīgajām valsts budžeta programmām. 

	7.  
	Sociālā aizsardzība (LM): 
a. Novērtēt reģionā sniegto sociālo pakalpojumu un sociālās palīdzības kvalitāti (tai skaitā atbilstoši Labklājības ministrijas u.c. valsts pārvaldes iestāžu, pašvaldību, fizisku un juridisku personu pieprasījumam, sniegt priekšlikumus to attīstībai un pilnveidei); 
b. Nodrošināt reģiona teritorijā sniegto sociālo pakalpojumu kvalitātes pārbaudes, sastādīt administratīvo pārkāpumu protokolus, izskatīt administratīvo pārkāpumu lietas un uzlikt administratīvos sodus (daļēja pašvaldību administratīvo lietu komisiju funkciju nodošana). 
	Minētā funkcija varētu tikt finansēta no valsts un pašvaldību budžeta noteiktā procentuālā izteiksmē. 

	8.  
	Bērnu un ģimenes politika (TM un LM): 
a. Vienotas bāriņtiesu prakses un vietējo pašvaldību resursu koordinēšana, jo īpaši šādos jautājumos: 
· bērna sevišķo aizbildņu un līdzgaitnieku iecelšanas koordinēšana, kandidatūru piedāvāšana, pienākumu pildīšana tiesvedībās;  
· kandidatūru piedāvāšana saskarsmes personas pienākumu pildīšanas atbilstoši tiesas nolēmumam nodrošināšanai; 
· aizgādņu kandidatūru piedāvāšana, to iecelšanas koordinēšana personām ar ierobežotu rīcībspēju un mantojuma aizgādnības nodrošināšana, kad personai ir ierobežota rīcībspēja mantiskajos jautājumos; 
· mediācijas pakalpojuma koordinēšana primārai vecāku, kā arī bērnu un vecāku, vai citu likumisko pārstāvju domstarpību risināšanai pirmstiesas stadijā; 
b. Pasākumi, kas izriet no Bērnu tiesību aizsardzības likuma un būtu skatāmi/ diskutējami kopīgi ar Labklājības ministrijas priekšlikumiem: 
· vardarbībā cietušo bērnu, kā arī varmāku rehabilitācijas koordinēšana; 
· pašvaldību savstarpējo norēķinu koordinēšana par nepilngadīgo patvēruma meklētāju ārpusģimenes aprūpi; 
· ārpusģimenes aprūpes pakalpojumu saņemšanas koordinēšana, piemērotākā risinājuma meklēšana atbilstoši konkrētā bērna vajadzībām; 
c. Perspektīvā būtu nepieciešams strādāt pie modeļa, ka bāriņtiesu un sociālo dienestu pakalpojumiem ir noteikts minimālais vienotais pakalpojumu grozs attiecībā uz bērnu interešu aizsardzību un nodrošināšanu. Pakalpojumu pieejamības koordinēšana. 
	Uzdevumiem/ kompetencēm nav identificējams finansējuma avots, jo tie ir perspektīvā plānotie uzdevumi/ rīcības, kuras šobrīd netiek īstenotas. 
 


	9.  
	Tūrisma politika (EM): 
a. nodrošināt reģiona tūrisma attīstības plānošanu un iesaistīto pušu koordināciju, uzņēmēju, klasteru un profesionālu sadarbības tīklojumu, pašvaldību un citu valsts pārvaldes iestāžu sadarbību;   
b. plānot publiskās infrastruktūras vajadzības tūrisma attīstībai;  
c. sadarbībā ar nacionālā līmeņa aģentūru būt līdzatbildīgiem, izstrādāt un īstenot reģionālo tūrisma galamērķu zīmolvedības un tirgvedības stratēģijas, veicināt reģionālā tūrisma pieprasījumu; 
d. līdzdarboties Latvijas tūrisma informācijas (tūrisma informācijas punktu, centru un biroju) sistēmas sakārtošanā un uzturēšanā kompetences ietvaros. 
	Perspektīvā paredzēt arī nacionālā budžeta finansējumu šo funkciju veikšanai. 
Plānošanas reģioniem, pilnveidojot to funkcionālo un pārvaldes statusu, attiecīgi veikt esošā vai plānotā finansējuma pārdali no likvidētām pašvaldību vienībām uz plānošanas reģioniem, ievērojot samērīguma principu.  

	10.  
	Kriminālsodu politika (resocializācijas pasākumi) (TM): 
Pārraudzība pār pašvaldību darbu ar dažādām īpašajām iedzīvotāju grupām, t.sk. personām pēc kriminālsoda izpildes beigām. Plānošanas reģioni varētu nodrošināt darba ar īpašajām mērķa grupām koordinēšanu starp reģiona pašvaldībām un tādejādi veidot vienveidīgāku pieeju visā Latvijā.  
	Uzdevumiem/ kompetencēm nav identificējams finansējuma avots, jo tie ir perspektīvā plānotie uzdevumi/ rīcības, kuras šobrīd netiek īstenotas. 

	11.  
	Transporta politika (SM): 
Jautājumus, kas saistīti ar autoostu regulējumu, noteikt kā plānošanas reģionu funkciju. 
	Funkcijas izpildi veikt, izmantojot valsts budžeta programmas 31.00.00 “Sabiedriskais transports” apakšprogrammā 31.08.00 “Transferts plānošanas reģioniem sabiedriskā transporta pakalpojumu funkciju veikšanai” piešķirto finansējumu (t.i., esošā finansējuma ietvaros). 

	12.  
	Veselības aprūpe (VM): 
Sadarbības attīstīšana ar pašvaldībām vai reģionālās pārvaldības līmeņa institūcijām ilglaicīgajā nedziedināmi slimo pacientu veselības aprūpē, kuru ārstēšanā nav nepieciešama intensīva ārstniecība un augsto tehnoloģiju izmantošana, bet kuru aprūpē vajadzīgs pašvaldību atbalsts.  
	Nav sniegts priekšlikums par finansējuma paredzēšanu. 
 

	13.  
	VARAM, Dabas aizsardzības pārvalde (VARAM padotības iestāde): 
Deleģēt Vidzemes plānošanas reģionam Ziemeļvidzemes biosfēras rezervāta pārvaldības funkciju, t.sk. reģionāla līmeņa projektu koordinēšanu un īstenošanu. 
	Nav sniegts priekšlikums par finansējuma paredzēšanu. 



Pārskatot ministriju priekšlikumus, ir secināms, ka nozaru ministrijas saskata iespējas deleģēt pārvaldes uzdevumus vai nodot valsts tiešās pārvaldes iestāžu kompetenci reģionālajam līmenim, neparedzot konkrētus cilvēkresursus un finanšu avotus iespējamās kompetences veikšanai. Līdz ar to turpmāk konceptuālajā ziņojumā identificēto kompetenču veikšanai tiek plānota papildu valsts budžeta finansējuma piesaiste. Vienlaikus nozaru ministriju sākotnējie priekšlikumi tika izvērtēti ar ministriju ekspertiem konceptuālā ziņojuma izstrādes un saskaņošanas procesā kontekstā ar nozaru politiku aktuālajiem uzstādījumiem. Līdz ar to konceptuālajā ziņojumā ir ietverti pilnveidotie priekšlikumi administratīvo reģionu funkcijām un uzdevumiem.

[bookmark: _Toc54076249][bookmark: _Toc58437082]3.2. Priekšlikums administratīvo reģionu funkcijām
Izvērtējot ministriju iesniegtos priekšlikumus, konceptuālā ziņojuma ietvaros tiek sniegti ierosinājumi funkciju vai uzdevumu nodošanai administratīvajiem reģioniem, kas varētu papildināt Reģionālās attīstības likumā un speciālajos normatīvajos aktos un politikas plānošanas dokumentos (Reģionālās politikas pamatnostādnes 2021.–2027. gadam, Nacionālās industriālās politikas pamatnostādnes 2021.–2027. gadam, Transporta attīstības pamatnostādnes 2021.–2027. gadam, Izglītības attīstības pamatnostādnes 2021.–2027. gadam, Zinātnes, tehnoloģijas attīstības un inovācijas pamatnostādnes 2021.–2027. gadam, Sociālās aizsardzības un darba tirgus politikas pamatnostādnes 2021. –2027. gadam, Bērnu, jaunatnes un ģimenes attīstības pamatnostādnes 2021. –2027. gadam u.c.) noteiktās funkcijas.

A. Sabiedriskais transports un ceļi
A.1. maršruta tīklu plānošana un multimodālo pārsēšanās centru, t.sk. autoostu (jeb sabiedriskā transporta pārsēšanās punktu) un pieturvietu izvietojuma plānošana 
Saskaņā ar Sabiedriskā transporta pakalpojumu likuma 5. panta ceturto daļu pašlaik PR kompetencē ir šādi uzdevumi attiecībā uz sabiedriskā transporta pakalpojumiem:
1) noskaidrot un apkopot PR ietilpstošo pašvaldību un iedzīvotāju viedokļus par maršrutu tīklu attiecīgā PR teritorijā;
2) apsekot pieturvietas PR teritorijā un sniegt priekšlikumus par to nepieciešamību, izbūvi un iekļaušanu maršrutu kustības sarakstos vai maršrutu aprakstos;
3) veikt citus uzdevumus atbilstoši STP lēmumiem.
Savukārt,  ATD  STP uzdevumā organizē sabiedriskā transporta pakalpojumus reģionālās nozīmes maršrutos, līdz ar to reģionālā līmeņa institūcijai ir starpnieka loma starp ATD un pašvaldībām. 
Jāatzīmē, ka šī brīža funkciju sadalījumā notiek aktīva PR pārstāvju iesaiste sabiedriskā transporta maršruta tīkla plānošanas jautājumos. STP locekļu vidū ir visu 5 PR pārstāvji, kuri kopā ar citiem STP locekļiem lemj par maršruta tīkla jautājumiem reģionālās nozīmes maršrutos. Papildus tam ATD sadarbojas un konsultējas ar PR saistībā ar priekšlikumiem par izmaiņām sabiedriskā transporta maršruta tīklā. 
SM ieskatā saskaņā ar Sabiedrisko transporta pakalpojumu likuma 5.panta ceturtajā daļā noteikto praksi, kas nosaka maršruta tīkla plānošanu kā PR kompetenci,   nepieciešams pastiprināt to nozīmību sabiedriskā transporta pakalpojumu pieprasījuma apkopošanai un izvērtēšanai kopsakarā ar multimodālo pārsēšanās centru izveidi, t.sk. autoostu (jeb sabiedriskā transporta pārsēšanās punktu) un pieturvietu izvietojumu, ar valstspilsētām un novadiem, risinot iedzīvotāju mobilitātes jautājumus, to koordinēšanu, konkrētu priekšlikumu maršrutu plānošanai un iesniegšanai ATD.
Vienlaikus jāatzīmē, ka Rīgas reģions transporta un mobilitātes jautājumos būtiski atšķiras no pārējiem Latvijas reģioniem gan satiksmes intensitātes un pārvadājumu apjoma, gan fiziskās transporta infrastruktūras “blīvuma” un savstarpējās savienojamības ziņā. Šie apstākļi Rīgas metropoles areālu padara unikālu un liek meklēt risinājumus integrētam pārvaldības modelim, pakāpeniski un mērķtiecīgi nodrošinot lielāku reģionālā līmeņa lomu un kompetenci transporta plānošanā.
Līdz ar to VARAM un RPR piekrīt SM priekšlikumam par reģionāla mēroga sadarbības platformas izveidi STP ietvaros, kur būtu pārstāvji no administratīvajiem reģioniem, Rīgas valstspilsētas pašvaldības un to attiecīgajām institūcijām, Rīgai piegulošajām pašvaldībām, kas risinātu tieši Rīgas metropoles areāla mobilitātes jautājumus  un uzturētu regulāru komunikāciju ar transporta plānošanā iesaistītajām pusēm (SM, ATD, LVC, Valsts akciju sabiedrībām “Pasažieru vilciens” un “Latvijas Dzelzceļš”, akciju sabiedrību “RB Rail” u.c.).
Nepieciešamības gadījumā šādu platformu iespējams veidot arī sadarbībai ar citiem reģioniem, kuras darbību organizētu reģionālā līmeņa institūcija. 
Administratīvo reģionu iesaiste sabiedriskā transporta funkcijas veikšanai un minētās sadarbības platformas darba organizācijas nodrošināšanai veicama,  izmantojot esošās valsts budžeta programmas 31.00.00 "Sabiedriskais transports" apakšprogrammā 31.08.00 "Transferts plānošanas reģioniem sabiedriskā transporta pakalpojumu funkciju veikšanai" piešķirto finansējumu un plānojot ES fondu finansējumu multimodālo pārsēšanās centru izveidei. 
ES fondu darbības programmas 2021.–2027. gadam projektā ietverts 2.3.1. SAM “Veicināt ilgtspējīgu daudzveidu mobilitāti pilsētās”, kur kā viena no atbalstāmajām darbībām paredzēta multimodāla sabiedriskā transporta tīkla attīstība, izveidojot multimodālos transporta mezglus (punktus), “Park & ride” infrastruktūras attīstība. Ņemot vērā plānoto administratīvo reģionu kompetenci, būtu lietderīgi SM iesaistīt administratīvos reģionus šī SAM ieviešanā. 

A.2. Mērķdotāciju piešķiršana un izlietojuma kontrole pašvaldību ceļiem un ielām
Pašvaldību ceļi un ielas veido 53% jeb 38 480 km (no tiem 30 493 km ir ceļi un 7 987 km ir ielas) no kopējā autoceļu tīkla.
Mērķdotācijas pašvaldību ceļu un ielu finansēšanai un attīstībai piešķiršana no valsts pamatbudžeta valsts autoceļu fonda programmai piešķirtajiem līdzekļiem ir noteikta likuma “Par autoceļiem” 12.panta trešajā daļā. Savukārt mērķdotācijas daļas lielums, kārtība, kādā tā sadalāma starp pašvaldībām, mērķdotācijas izlietošanas kārtība, tās izlietošanas likumības un pareizības kontroles kārtība un kārtība, kādā pašvaldības sniedz pārskatu par mērķdotācijas izlietošanu, ir noteikta MK 2008.gada 11.marta noteikumos Nr.173 “Valsts pamatbudžeta valsts autoceļu fonda programmai piešķirto līdzekļu izlietošanas kārtība”. Mērķdotācijas sadalījums pašvaldībām tiek veikts atbilstoši šo noteikumu 51. punktā noteiktajam aprēķinam un šīs mērķdotācijas 1/12 daļu katru mēnesi pašvaldībām pārskaita LVC, kas “apkalpo” SM šī finansējuma kontu. Savukārt mērķdotācijas izlietošanas mērķi noteikti augstāk minēto noteikumu 23. punktā, saskaņā ar kuriem tās izlietojuma plānošanu veic pašas pašvaldības. 
Atbilstoši likuma “Par autoceļiem” 12. panta ceturtajai daļai, ikgadējai mērķdotācijai pašvaldību autoceļiem un ielām piešķirtais finansējums nedrīkst būt mazāks par 25 procentiem no programmai "Valsts autoceļu fonds" piešķirtā valsts budžeta finansējuma, neskaitot prognozētos ieņēmumus no autoceļu lietošanas nodevas. 
Lai gan pašvaldībās ceļu un ielu infrastruktūras apjoms ir mainījies, mērķdotācija pašvaldībām joprojām tiek piešķirta, ņemot vērā procentuālo sadalījumu, kas aprēķināts atbilstoši 2009. gada datiem par pašvaldību ceļu un ielu infrastruktūras apjomu un reģistrēto transportlīdzekļu skaitu.   
Mērķdotāciju pašvaldības var uzkrāt, bet lielākā daļa to izlieto savu autoceļu un ielu uzturēšanas darbu finansēšanai, nevis to seguma atjaunošanai un pārbūvei. 
Priekšlikums paredz mērķdotācijas pašvaldību ceļu un ielu finansēšanai sadali un pārraudzību nodot administratīvajiem reģioniem, izstrādājot vienotus nosacījumus ceļu un ielu uzturēšanas klasēm, nodrošinot vienotu pieeju pašvaldību ceļu sadalīšanai grupās u.tml.
Atbilstoši likumam "Par valsts budžetu 2020. gadam" kopējais valsts budžeta piešķirtais finansējums mērķdotācijai ir 53,8 milj. euro.  

A.3. Valsts vietējo autoceļu funkcijai neatbilstošu autoceļu nodošana reģioniem īpašumā
Šobrīd likuma “Par autoceļiem” 4.panta pirmā daļa nosaka, ka valsts autoceļi un to zemes, tai skaitā ceļu zemes nodalījuma joslas, ar visām šo autoceļu kompleksā ietilpstošajām būvēm ir Latvijas Republikas īpašums, kas nodots LVC pārvaldībā. Savukārt, saskaņā ar  likuma 7.panta pirmo daļu autoceļu valsts pārvaldi īsteno SM, un saskaņā ar  11.panta pirmo daļu autoceļu attīstību plāno SM, ievērojot ekonomiskās, ekoloģiskās un sociālās attīstības tendences, valsts un pašvaldību intereses un par pamatu izvirzot reģionu vienlīdzīgas attīstības principu, iesaistot plānošanas reģionus. 
Tāpat likuma “Par autoceļiem” 7. panta trešā daļa nosaka, ka SM ir  deleģējusi valsts autoceļu tīkla pārvaldīšanu, valsts autoceļu tīkla finansējuma administrēšanu un ar to saistīto darbu programmu vadību un izpildes kontroli, iepirkumu organizēšanu valsts vajadzībām, valsts autoceļu būvniecības programmu vadību un būvniecības uzraudzību, ceļu satiksmes organizācijas uzraudzību, kā arī pašvaldību autoceļu uzturēšanas pārraudzību LVC saskaņā ar deleģēšanas līgumu. 
Savukārt likuma “Par autoceļiem” 7. panta 3.1 punkts nosaka, ka SM ir deleģējusi valsts autoceļu kompleksās ikdienas uzturēšanas darbu plānošanu un veikšanu LAU saskaņā ar deleģēšanas līgumu[footnoteRef:6]. [6:  Satiksmes ministrijas un LAU noslēgtā deleģēšanas līguma Nr. SM2013/-59 Konsolidētā darba versija - http://www.sam.gov.lv/images/modules/items/PDF/item_7703_SM_un_LAU_delegesanas_ligums_kons_28.09.2018_red.pdf] 

Valsts autoceļiem, kuru kopgarums ir 20 001 km[footnoteRef:7]: [7:  Satiksmes ministrijas un LAU noslēgtā deleģēšanas līguma Nr. SM2013/-59 Konsolidētā darba versija - http://www.sam.gov.lv/images/modules/items/PDF/item_7703_SM_un_LAU_delegesanas_ligums_kons_28.09.2018_red.pdf] 

· valsts galvenie autoceļi       1 673 km;
· valsts reģionālie autoceļi     5 448 km;
· valsts vietējie autoceļi         12 880 km.
Atbilstoši likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta trešajai daļai valsts autoceļi tiek ierakstīti zemesgrāmatā uz valsts vārda SM personā kā valstij piederošā un piekrītošā zeme, ko aizņem valsts transporta un sakaru komunikācijas, kā arī valsts transporta un sakaru iestāžu un uzņēmumu valdījumā esošās ēkas (būves). Līdz ar to šobrīd SM ir atbildīga par valsts autoceļu uzturēšanu, ieskaitot darbu plānošanu.
Valdības rīcības plāna 89.4.apakšpunktā SM ir dots uzdevums izvērtēt iespējamo valsts vietējo autoceļu posmu pārvaldīšanas formas maiņu un mazāk izmantotos valsts vietējos ceļus nodot pašvaldībām, kura rezultātā jāpieņem informatīvais ziņojums par esošo ceļu tīkla izvērtējumu un izstrādāti normatīvo aktu projekti par attiecīgo ceļu nodošanu pašvaldībām.   
Ņemot vērā iepriekš minēto, priekšlikums paredz reģionālajam līmenim pārņemt īpašumā valsts vietējos autoceļus, kas neatbilst valsts vietējā autoceļa funkcijai, nosakot normatīvajos aktos īpašumtiesību formas maiņu, attiecinot to ne tikai uz valsti un pašvaldībām, bet arī uz administratīvajiem reģioniem, kā arī nosakot normatīvo regulējumu, kā sistemātiski valsts īpašumu (valsts vietējos autoceļus, kas neatbilst valsts vietējā autoceļa funkcijai) administratīvajam reģionam pārņemt  savā īpašumā.
Šis priekšlikums izskatāms pēc informatīvā ziņojuma par esošo ceļu tīkla izvērtējumu izstrādes.

Administrēšanas izdevumiem sabiedriskā transporta un ceļu jomā tiktu paredzēts esošais un papildu plānotais valsts budžeta finansējums 5 slodžu nodrošināšanai. 

B. Izglītības nozares, tajā skaitā pieaugušo un profesionālās izglītības, darba ar jaunatni un vispārējās izglītības attīstības koordinēšana un plānošana reģionālā līmenī 
Svarīgi, lai plānojot atbalstu pieaugušo un profesionālai izglītībai, tas tiktu skatīts caur darba tirgus un nodarbinātības prizmu reģionālā līmenī, ņemot vērā reģiona attīstības specializāciju. Tāpat  svarīgi, ka darbā ar jaunatni iesaistās reģionālais līmenis, lai sekmētu visu jauniešu, jo sevišķi jauniešu, kuri nemācās un nestrādā, iekļaušanos darba tirgū, kas svarīgi reģionu ekonomiskai attīstībai. 
Savukārt, reģionālā līmenī var efektīvāk koordinēt pašvaldību sadarbību, plānojot un attīstot vispārējās izglītības tīklu, veicinot uzņēmējdarbības prasmju apgūšanu skolās un nodrošinot sasaisti ar mobilitātes pasākumiem.
B.1. Pieaugušo un profesionālā izglītība
B.1.1. Pieejama un kvalitatīva pieaugušo izglītība
Pieaugošo izglītība tiek koordinēta nacionālajā līmenī, nosakot valsts atbalsta prioritātes mācību piedāvājumam, t.sk. nozaru griezumā, PIPP, kurā darbojas gan valsts un nevalstisko institūciju, gan  pašvaldību,  gan PR pārstāvji. Padome ir izveidota, pamatojoties uz MK 2016. gada 15. jūnija noteikumiem Nr. 474 “Darbības programmas “Izaugsme un nodarbinātība” 8.4.1.specifiskā atbalsta mērķa “Pilnveidot nodarbināto personu profesionālo kompetenci” īstenošanas noteikumi” (turpmāk – Projekta īstenošanas MK noteikumi), tomēr Padomes funkcijas ir daudz plašākas par viena projekta īstenošanas koordinēšanu. Tas ietver Pieaugušo izglītības pārvaldības modeļa ieviešanas plānā 2016.-2020. gadam[footnoteRef:8] (turpmāk – plāns) minēto pasākumu koordināciju un ieviešanas procesa uzraudzību, t.sk. 8.4.1. specifiskā atbalsta mērķa “Pilnveidot nodarbināto personu profesionālo kompetenci” (turpmāk – projekts) projekta īstenošanu. Padomes darbība esošajā sastāvā tiks turpināta līdz Projekta īstenošanas beigām 2023. gadā. Savukārt pēc 2023. gada plānots pārskatīt Padomes uzdevumus, stiprinot tā pieaugušo izglītības stratēģiskās pārvaldības funkciju, kā arī paplašināt Padomes sastāvu. Lai veicinātu cilvēkresursu attīstības jautājumu reģionālo griezumu, paplašinātajā Padomes sastāvā būtu jānodrošina  administratīvo reģionu reprezentatīvo pārstāvību.  [8:  Apstiprināts ar Ministra kabineta 2016. gada 5. maija rīkojumu  Nr. 287 “Par Pieaugušo izglītības pārvaldības modeļa ieviešanas plānu 2016.-2020. gadam”] 

Priekšlikums paredz administratīvajam reģionam veikt šādus uzdevumus:
· Vajadzību izpēte un analīze:
· visu pieaugušo izglītības mērķgrupu, nozaru un uzņēmumu izglītības vajadzību apzināšana, to īstenošanas iespēju noteikšana sadarbībā ar IZM, citām ministrijām, to padotības iestādēm, reģiona pašvaldībām, uzņēmumiem un iesaistītajām pusēm;
· pieaugušo izglītības rezultātu izvērtēšana, izmantojot atgriezenisko saikni ar mācību dalībniekiem un darba devējiem, kā arī informācijas apkopošana un publiskošana par pieaugušo izglītības iespējām reģionā;
· sadarbības tīkla izveide starp dažādiem reģiona izglītības pakalpojumu sniedzējiem un saņēmējiem, nodrošinot izglītības piedāvājuma un pieprasījuma koordināciju;
· atbalsta sniegšana izglītības pakalpojumu sniedzēju piesaistei noteiktajās izglītības jomās, nodrošinot operatīvu atbilstību situācijas izmaiņām reģiona darba tirgū, sekmējot pieprasījuma un piedāvājuma salāgošanu;
· pasākumu īstenošana pieaugušo izglītības popularizēšanai un pieaugušo motivēšanai mācīties, atraktīvu mācību formu un akciju praktizēšana publiskajā telpā.
· Informatīvais un metodiskais atbalsts pašvaldību pieaugušo izglītības speciālistiem, viņu tālākizglītības un pieredzes apmaiņas pasākumu organizēšana.
Līdz šim fiskālās disciplīnas un citu valsts līmeņa prioritāšu dēļ pieaugušo izglītības īstenošanai valsts budžetā līdzekļi netika piešķirti un likuma normas īstenošana tika vairākas reizes atlikta. Paredzēts, ka regulējums par valsts finansiālo atbalstu pieaugušo izglītībai stāsies spēkā ne vēlāk kā 2022. gada 31. decembrī. 
Šobrīd atbalsts nodarbinātajiem pieaugušajiem tiek īstenots ES fondu projektu ietvaros sadarbībā ar pašvaldību pieaugušo izglītības koordinatoriem. Arī turpmāk šim mērķim paredzēts piesaistīt ES fondu 2021.–2027. gadam atbalstu – ES fondu darbības programmas 2021.–2027. gadam projektā ietverts 4.2. prioritātes “Izglītība, prasmes un mūžizglītība” 4.2.4 SAM “Veicināt mūžizglītību, jo īpaši paredzot elastīgas kvalifikācijas paaugstināšanas un pārkvalificēšanās iespējas visiem, ņemot vērā digitālās prasmes, labāk paredzot pārmaiņas un jaunas prasības pēc prasmēm, kas balstītas uz darba tirgus vajadzībām, atvieglojot karjeras maiņu un veicinot profesionālo mobilitāti”, kas cita starpā paredz atbalstu pieaugušajiem tautsaimniecības attīstībai nepieciešamo zināšanu un prasmju apguvei. 
Ņemot vērā priekšlikumus par administratīvo reģionu funkcijām, būtu vērtējama administratīvo reģionu iesaiste SAM, kas tiek vērsti uz cilvēkresursu attīstību, piemēram, SAM 4.2.4. un citu īstenošanā, nosakot pierādījumos balstītas mācību vajadzības un nodrošinot informācijas apmaiņu sekmīgai plānošanas reģiona attīstībai esošajos sadarbības formātos.

B.1.2. Profesionālā un pieaugušo izglītība konkurētspējīgai ekonomikai 
Reģionālā līmenī nepieciešams attīstīt izglītības piedāvājumu saskaņā ar darba tirgus vajadzībām. Tas attiecas gan uz sākotnējo profesionālo izglītību, gan uz profesionālās izglītības iespējām pieaugušajiem, tostarp pieaugušo profesionālo pilnveidi un tālākizglītību, gan uz pieaugušo neformālo izglītību. Tā pamatā ir produktīvi darboties spējīga starpinstitucionāla sadarbības modeļa izveide starp administratīvajiem reģioniem, nozaru ekspertu padomēm, reģiona pašvaldībām, uzņēmējiem un profesionālās izglītības iestādēm, tai skaitā privātajām.   Jau šobrīd sekmīgi darbojas profesionālās izglītības iestāžu konventi, kuru sastāvā ietilpstošie pašvaldību, reģionālo uzņēmumu un citu nozīmīgu organizāciju un institūciju pārstāvji sadarbībā ar profesionālās izglītības iestādēm un nozaru ministrijām lemj par optimālām pieejām darbaspēka attīstībai reģionālā un arī nacionālā līmenī. Šīs sadarbības rezultātā  profesionālās izglītības iestādes attīsta savu piedāvājumu, veidojot jaunas izglītības programmas tai skaitā izvērtējot potenciālo pieprasījumu pēc programmā sagatavojamiem speciālistiem. Tāpat turpmāk, veidojot izglītības programmas, būtu jāņem vērā reģionu attīstības programmās noteiktie reģiona specializācijas darbības virzieni.   
Kā priekšlikums turpmākai procesa pilnveidei izvirzāms grozījumi Profesionālās izglītības likumā,  nosakot administratīvo reģionu pārstāvju iesaistes nepieciešamību profesionālās izglītības iestāžu konventos. 
Priekšlikums paredz uz sadarbības modeļa pamata reģionālā līmenī veikt reģiona darba tirgus esošo izglītības vajadzību noteikšanu, apzināt perspektīvo izglītības pieprasījumu, koordinēt izglītības sniedzēju piedāvājumu, izvērtēt pakalpojuma sniedzēju efektivitāti no darba tirgus vajadzību nodrošināšanas viedokļa, kā arī iniciēt piedāvājuma attīstību atbilstoši konkurētspējīgas ekonomikas prasībām. 

B.1.3. Darba vidē balstītas mācības
Esošajā plānošanas periodā galvenais finanšu atbalsta instruments ir 8.5.1. specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā”[footnoteRef:9] projekts, kura īstenošanu nodrošina  Latvijas Darba devēju konfederācija. Projekts tiks turpināts līdz 2023. gada 31. augustam, taču jau pašlaik iezīmējas vairāki aspekti, kuros būtu nepieciešams mērķorientēts redzējums gan nacionālā, gan reģionālā kontekstā. Līdz ar to ir jāpilnveido informācijas aprite un pieejamība  par audzēkņu prakses vietām uzņēmumos, kā arī  ir risināms jautājums attiecībā uz nelieliem uzņēmumiem, kuri ir ieinteresēti īstenot darba vidē balstītas mācības, bet  vieni paši nevar nodrošināt pilnu darba vidē balstītu ciklu attiecīgās kvalifikācijas iegūšanai.    [9:  Darbības programmas "Izaugsme un nodarbinātība" 8.5.1. specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" projekta ietvaros] 

Priekšlikums paredz administratīvajiem reģionu  mērķtiecīgu sadarbību ar reģiona profesionālās izglītības kompetenču centriem (PIKC), darba vidē balstītu mācību  plānošanā (tai skaitā piedaloties PIKC konventu darbā), lai salāgotu  darba tirgus vajadzības ar reģionā esošo izglītības piedāvājumu. Kā nozaru metodiskie centri PIKC koordinēs darba vidē balstītu mācību īstenošanu, nodrošinot izglītības iestāžu un darba devēju savstarpējo sadarbību darba vidē balstītu mācību un prakšu īstenošanā.    
ES fondu darbības programmas 2021.–2027. gadam projektā ietverts 4.2. prioritātes “Izglītība, prasmes un mūžizglītība” 4.2.2.SAM “Uzlabot izglītības un mācību sistēmu kvalitāti, efektivitāti un atbilstību darba tirgum, lai atbalstītu pamatprasmju, tostarp digitālo prasmju, apguvi”. Tā ietvaros cita starpā paredzēts atbalsts darba vidē balstītu mācību īstenošanai. Ņemot vērā priekšlikumus par administratīvo reģionu funkcijām, būtu lietderīgi iesaistīt administratīvos reģionus šī SAM īstenošanā.

B.2. Darba ar jaunatni attīstība un sadarbība
Saskaņā ar Jaunatnes likuma 5.1 pantu PR kompetence jaunatnes politikas nozarē ir plānot reģiona pašvaldību darba ar jaunatni attīstību un sadarbību šajā jomā. Līdz šim fiskālās disciplīnas un citu valsts līmeņa prioritāšu dēļ funkcijas īstenošanai valsts budžetā līdzekļi netika piešķirti.
Vienlaikus līdzšinējos nozaru pārskatos un pētījumos nav aktualizēta nepieciešamība pēc darba ar jaunatni reģionālajā līmenī. Būtu nepieciešams, lai administratīvo reģionu līmenī tiktu koordinēta darba ar jaunatni attīstība reģionā kopumā, gan sekojot līdzi pašvaldību plānošanas dokumentu izstrādei, gan organizējot atbalsta un sadarbības pasākumus darba ar jaunatni veicējiem un jauniešiem, piesaistot finansējumu no ES investīciju fondiem. Tāpat nepieciešams  veicināt reģiona pašvaldību darba ar jaunatni sadarbību un sagatavot priekšlikumus valsts un pašvaldību institūcijām par  jaunatnes politikas pasākumu pilnveidošanu konkrētu plānošanas reģionu teritorijā. Līdz ar to būtu nepieciešams izvērtēt grozījumu veikšanu Jaunatnes likuma 5.1 pantā, precizējot reģionālās institūcijas kompetenci. 
ES fondu darbības programmas 2021.–2027. gadam projektā ietverts 4.2. prioritātes “Izglītība, prasmes un mūžizglītība” 4.2.3. SAM “Veicināt vienlīdzīgu piekļuvi kvalitatīvai un iekļaujošai izglītībai un mācībām un to pabeigšanu, jo īpaši nelabvēlīgā situācijā esošām grupām, sākot no agrīnās pirmsskolas izglītības un aprūpes līdz pat vispārējai, profesionālajai un augstākajai izglītībai, kā arī pieaugušo izglītībā un mācībās, tostarp veicinot mācību mobilitāti visiem”, kas cita starpā paredz atbalstu ārpus formālās izglītības (t.sk. interešu izglītības) mērķtiecīgai nodrošināšanai izglītības iestādē, sekmējot vienlīdzīgu pieeju kvalitatīvai izglītībai, kā arī pasākumus (jauniešiem, kuri nemācās, nestrādā un neapgūst arodu atbalstam, lai sekmētu to atgriešanos izglītībā vai nodarbinātības uzsākšanu, nodrošinot jaunietim individuālu, kompleksu atbalstu (t.sk. mentoru un mācību iespējas). Ņemot vērā priekšlikumus par administratīvo reģionu funkcijām, būtu lietderīgi iesaistīt administratīvos reģionus šī SAM īstenošanā. Vienlaicīgi nepieciešams izskatīt iespēju minētajām aktivitātēm piesaistīt arī citu ES fondu un jaunatnes programmu finansējumu.

B.3. Plānot vispārējās izglītības iestāžu tīkla attīstību sadarbībā ar reģiona un blakus esošajām pašvaldībām, t.sk. plānojot pakāpenisku jaunā mācību satura īstenošanu un profesionālās ievirzes izglītības iestāžu tīkla sakārtošanu
IZM vērtējumā plānot vispārējās izglītības iestāžu tīkla attīstību saskaņā ar valsts līmenī noteiktajiem kvalitatīvajiem un kvantitatīvajiem kritērijiem ir efektīvāk lielākā teritorijā, koordinētā sadarbībā ar blakus esošajām pašvaldībām, nevis vienas pašvaldības ietvaros, kā tas notiek patlaban, jo tas:
· veicinās izglītības pieejamības uzlabošanu, sakārtojot lielākā teritorijā esošu izglītības iestāžu piedāvājumu pa izglītības pakāpēm atbilstoši demogrāfiskajai situācijai un mūsdienīgām prasībām, kā arī nodrošinās jaunu izglītības metožu pielietojumu, modernu infrastruktūru un skolotāju sadarbību;
· ļaus kvalitatīvi un jēgpilni ieviest kompetenču pieeju (ir veikti aprēķini par optimālo skolēnu skaitu, kam jābūt vidējās izglītības iestādē, lai darbotos ne tikai kompetenču pieeja, bet tiktu nodrošinātas arī pilnvērtīgas vidējās izglītības izvēles reģionā);    
· veicinās interešu izglītības piedāvājuma paplašināšanu; 
· ļaus efektīvāk risināt skolēnu pārvadājumu jautājumu;
· pārskatot skolu tīklu, tiks ietaupīti resursi izglītības kvalitātes un mācību procesa uzlabošanai, nevis demogrāfiskajai situācijai neatbilstošas infrastruktūras uzturēšanai.     
Tāpat reģionālajā līmenī varētu veicināt uzņēmējdarbības prasmju apgūšanu skolās, kā arī uzlabot un koordinēt karjeras konsultantu darbu skolās, izveidojot karjeras konsultantu tīklu.
OECD (Ekonomiskās sadarbības un attīstības organizācija) Starptautiskās skolēnu novērtēšanas programmas PISA 2018 pētījums parāda, ka kvalitātes plaisai starp Rīgas pilsētu un lauku skolām un starp dažādu tipu skolām ir tendence pieaugt, turklāt ir ļoti daudz skolu ar mazu skolēnu skaitu. Pētījuma veicēji norāda, ka situācijas uzlabošanā svarīga ir skolu tīkla sakārtošana un ATR. 
Patlaban skolu tīkla sakārtošana tiek skatīta, vērtējot pašvaldību iespējas savā teritorijā esošajās izglītības iestādēs nodrošināt skolēnu interesēm atbilstošu un kvalitatīvu izglītību ar mūsdienīgu mācību vidi un materiāltehnisko nodrošinājumu, kā arī iespēju piesaistīt augsti kvalificētus pedagogus un atbalsta personālu un sniegt kvalitatīvu metodisko atbalstu un individualizētu profesionālās kompetences pilnveidi. IZM ir organizējusi sarunas ar 119 pašvaldībām par izglītības iestāžu tīkla attīstību un piedāvājums vispārējās vidējās izglītības iestāžu tīkla sakārtošanai iestrādāts informatīvajā ziņojumā “Par kvalitatīvas vispārējās vidējās izglītības nodrošināšanas priekšnosacījumiem”, kurš ir izskatīts MK 2020. gada 20. oktobra sēdē (Prot. Nr. 62 32.§). Izglītības iestāžu dibināšana, reorganizācija un likvidācija ir pašvaldības kompetencē, saņemot IZM saskaņojumu un ņemot vērā administratīvo reģionu vispārējās izglītības iestāžu tīkla attīstības redzējumu un normatīvajā regulējumā noteiktos kritērijus vispārējās vidējās izglītības iestāžu darbībai.    
Vienlaikus, plānojot vidējās izglītības iestāžu tīkla attīstību, jāņem vērā, ka no 2020. gada 1. septembra vidējā izglītībā tiek uzsākta pakāpeniska jaunā mācību satura īstenošana (2020./2021. mācību gadā – 10. klasē; 2021./2022. mācību gadā – 11. klasē un 2022./2023. mācību gadā – 12. klasē), kas paredz arī, ka vispārējās vidējās izglītības pakāpē ir jānodrošina izvēles iespējas starp vismaz diviem padziļināto kursu komplektiem katrā vidusskolā. Vienlaikus, lai jauniešiem nodrošinātu iespējas izvēlēties savām interesēm un nākotnes karjeras plāniem atbilstošu vidējo izglītību, vidusskolas izvēļu grozi ir jāplāno lielākā teritoriālā griezumā. Tāpēc ir svarīgi nodrošināt vidusskolu piedāvājuma koordinēšanu lielākā teritoriālā tvērumā. Tāpat administratīvajiem reģioniem būtu jākoordinē izglītības metodiskā atbalsta nodrošināšana, t.sk. jaunā kompetencēs balstītā satura ieviešanā, veicinot mācību rezultātu analīzi, kas vērsta uz mācību procesa pilnveidošanu, veicinātu skolu kā mācīšanās organizāciju attīstību, apzinātu un analizētu izglītības iestāžu cilvēkresursu attīstības vajadzības un to plānošanu. Tāpat būtu nepieciešams organizēt mācības pedagogiem, lai viņi varētu paaugstināt pedagoģiskā procesa kvalitāti, iekļaut mācību saturā caurviju prasmes, veidot individualizētas mācību programmas, īstenot mācības digitalizētā saziņā.

Cilvēkresursu attīstības jautājumu risināšanai reģionālajā līmenī, tostarp darba tirgus cilvēkresursu vajadzību analīzei, reģionālās darba tirgus situācijas izpētei, mācību vajadzību analīzei, kā arī darba ar jaunatni un vispārējās izglītības attīstības koordinēšanai un plānošanai reģionālā līmenī administratīvajiem reģioniem papildu plānotais finansējums 3 slodžu nodrošināšanai varētu būt paredzēts VARAM resora valsts budžeta finansējuma ietvaros. 

C. Reģionālās attīstības joma:
C.1. Reģionālā mēroga atbalsta pasākumu izstrādāšana un ieviešana, t.sk līgumu slēgšana ar atbalsta saņēmējiem un uzraudzība par ieviešanu  
Lai panāktu reģionālās attīstības atšķirību mazināšanu, būtiski, ka pašvaldības realizē attīstības projektus ne tikai ar vietējā mēroga ietekmi, bet arī reģionālā mērogā, iesaistoties reģioniem projektu plānošanā un īstenošanā. Reģioni arvien vairāk tiek iesaistīti un mobilizēti kā stratēģiski partneri un inovāciju ieviesēji, lai globālās tendences novadītu līdz vietējam līmenim. 
Pašlaik saskaņā ar Teritorijas attīstības plānošanas likuma 11. pantu PR ir noteikta šāda kompetence attīstības plānošanas koordinēšanā:
1) sniegt priekšlikumus nacionālā un vietējā līmeņa attīstības plānošanas dokumentu izstrādei;
2) sniegt atzinumus par pašvaldību attīstības stratēģiju un attīstības programmu projektu atbilstību plānošanas reģiona teritorijas attīstības plānošanas dokumentiem un normatīvo aktu prasībām;
3) koordinēt un pārraudzīt pašvaldību ilgtspējīgas attīstības stratēģiju, attīstības programmu, teritorijas plānojumu un lokālplānojumu izstrādi.
Šis uzdevums ir jāskata kontekstā ar plānoto reģionu attīstības programmu lomu ES fondos 2021.–2027. gadam. Reģionālās politikas pamatnostādnes 2021.–2027. gadam nosaka, ka reģionu attīstības programmām, kas ir saskaņotas ar ilgtspējīgas attīstības stratēģijā noteikto ilgtermiņa telpisko redzējumu un attīstības mērķiem un teritorijas plānojumā noteikto zemes izmantošanu, investīciju piesaistē ir šāda nozīme:
a. saskaņā ar reģionu attīstības programmām tiek veikta projektu priekšatlase atbilstoši reģiona specifikai;
b. tiek veikta investīciju koordinācija funkcionālajās teritorijās/nacionālo interešu telpās:
i. Latgales un Vidzemes reģions – Austrumu pierobeža;
ii. Rīgas un Kurzemes reģions – Baltijas jūras piekraste;
iii. Rīgas, Vidzemes un Zemgales reģions – Rīgas metropoles areāls;
iv. visi reģioni – attīstības centru funkcionālais tīkls un lauku attīstības telpa.
c. tiek nodrošināta pašvaldību investīciju vajadzību koordinācija:
i. reģiona attīstības programmā, tai skaitā balstoties uz pašvaldību priekšlikumiem, paredz tos projektus, kas būtu kopīgi īstenojami vairākām pašvaldībām;
ii. reģioni veic pašvaldību attīstības programmu saskaņošanu.
d. tiek nodrošināta reģionālā līmeņa projektu ieviešana saskaņa ar reģiona attīstības programmu.
Investīciju piesaistes pamatā ir reģionu un pašvaldību teritorijas attīstības plānošanas dokumenti, kas ir izstrādāti pēc integrētas pieejas principiem, nodrošinot dažādu ieinteresēto pušu iesaisti (uzņēmēji, pilsoniskās sabiedrības grupas, iedzīvotāji un citi) un koordināciju ar hierarhiski augstākiem attīstības plānošanas dokumentiem, sniedzot ieguldījumu nozaru politiku īstenošanā. 
Pamatojoties uz Reģionālās politikas pamatnostādnēm 2021.–2027. gadam, lai sekmētu reģionu ilgtspējīgu ekonomisko attīstību un pilnveidotu reģionu uzņēmējdarbības un inovācijas vidi, būtiski ir arī turpmāk nodrošināt uzņēmējdarbības centru darbību, kā arī izveidot un attīstīt reģionālās inovācijas, zināšanu un tehnoloģiju pārneses platformu jeb sistēmu, kuras ietvaros tiktu koordinēta reģionā esošo resursu efektīva izmantošana un veicināta sadarbība starp pašvaldībām, uzņēmējiem, un gan Rīgā, gan reģionos esošajām izglītības, augstākās izglītības un pētniecības institūcijām, kā arī pilsoniskās sabiedrības grupām. 
Bez tam reģionu attīstības programmas sniegs redzējumu par iespējamajiem reģionālajiem projektiem atbilstoši pamatnostādnēs paredzētajam 30% investīciju finansējuma novirzīt uz rezultātiem balstītu reģionālā mēroga projektu īstenošanai saskaņā ar reģionu attīstības programmās noteiktajām prioritātēm. Tāpat Reģionālās politikas pamatnostādņu 2021.–2027. gadam A.1.4. uzdevums “Atbalsts reģionālajiem projektiem – reģionālo projektu programmas izveide” paredz nacionālā līmenī veidot reģionālo projektu programmu, kuras līdzekļi tiktu izmantoti uzņēmējdarbības atbalsta projektiem, kā arī pakalpojumu pieejamības un kvalitātes uzlabošanai. Līdzekļi būtu paredzami projektiem, kas nozīmīgi vairākām reģiona pašvaldībām.
Reģionālā mēroga projekti tiks attiecināti uz objektiem, kas atrodas vai apkalpo vairāku pašvaldību teritorijas, ko varēs novērtēt pēc klientu skaita saņemtajiem pakalpojumiem vai nodarbināto skaita uzņēmumā, kā arī projektiem reģiona inovācijas sistēmas attīstībai (piemēram, noteiktas jomas vai reģionam kopīga inovatīvā pakalpojuma/produkta izstrāde). Reģionālā mēroga projekti nosakāmi reģionu attīstības plānošanas dokumentos atbilstoši definētajiem reģionālā mēroga projektu principiem, ko VARAM izvērtēs un sniegs atzinumu. 
Reģionālajā līmenī līdz šim tika veicināta tūrisma produktu attīstīšana (kultūras tūrisma maršruti, reģionālie galamērķi, tematiskie tīklojumi), kas būtu turpināms arī nākotnē, nodrošinot tūrisma attīstības plānošanu un iesaistīto pušu koordināciju, kā arī izstrādājot un īstenojot reģionālo tūrisma galamērķu zīmolvedības un tirgvedības stratēģijas, līdzdarbojoties tūrisma informācijas centru sistēmas sakārtošanā, t.sk. reģionus iesaistot ES fondu darbības programmas 2021.–2027. gadam 4.3.2. SAM “Kultūras un tūrisma lomas palielināšana ekonomiskajā attīstībā, sociālajā iekļaušanā un sociālajās inovācijās” īstenošanā.  
Tāpat reģionālā līmenī būtu īstenojami energoefektivitāti un klimatneitralitāti veicinošie pasākumi, t.sk. apmācības un sabiedrības izglītošana energoefektivitātes un klimatneitralitātes jautājumos, energopārvaldības procesu koordinēšana, veicinot dialogu starp NVO, uzņēmējiem, pašvaldībām, citiem reģioniem, VARAM, EM.
Ņemot vērā, ka  valsts prezidents iesniedzis Saeimā izskatīšanai likumprojektu „Latviešu vēsturisko zemju likums”, tad KM ieskatā pēc tā spēkā stāšanās un likumu papildinošā rīcības plāna izstrādes, administratīvie reģioni varētu uzņemties koordinējošu lomu vēsturisko zemju un kultūrtelpu attīstības pasākumu īstenošanā. Ņemot vērā, ka reģionu teritorijas nesakritīs ar vēsturisko zemju robežām KM pauž viedokli, ka pasākumu īstenošana veicama sadarbībā. 
Līdz ar to ES fondu darbības programmas 2021.–2027. gadam projektā šādiem specifiskajiem atbalsta mērķiem ir paredzēts izmantot reģionu attīstības programmas (var tikt precizēts darbības programmas izstrādes gaitā):
1.2.3. SAM “Veicināt MVU izaugsmi un konkurētspēju, tai skaitā caur produktivitāti veicinošām investīcijām” – plānotās uzņēmējdarbības konkurētspējas veicināšanas aktivitātes 1.2.3. SAM ietvaros tiks salāgotas un skatītas kontekstā ar integrētās teritoriālās attīstības PO5 SAM;
2.1.3. SAM “Veicināt pielāgošanos klimata pārmaiņām, risku novēršanu un noturību pret katastrofām” – vietējo klimata pārmaiņu pielāgošanās pasākumu īstenošanai, t.sk. zaļās infrastruktūras izveidei tiek piemērota 5.1.1. SAM paredzētā teritoriālā pieeja;
2.3.1. SAM “Veicināt ilgtspējīgu daudzveidu mobilitāti pilsētās” – plānots skatīt kontekstā ar teritoriālās attīstības stratēģijām, piemērojot 5.1.1. SAM teritoriālo pieeju;
3.2.1. SAM “Attīstīt ilgtspējīgu, pret klimatu izturīgu, inteliģentu, drošu un vairākveidu TEN-T infrastruktūru” – plānots skatīt kontekstā ar teritoriālās attīstības stratēģijām, piemērojot 5.1.1. SAM teritoriālo pieeju;
3.2.2. SAM “Attīstīt ilgtspējīgu, klimatnoturīgu, intelektisku un intermodālu mobilitāti valstu, reģionu un vietējā līmenī, ietverot uzlabotu piekļuvi TEN-T un pārrobežu mobilitāti” – plānots skatīt kontekstā ar teritoriālās attīstības stratēģijām, piemērojot 5.1.1.  SAM teritoriālo pieeju;
5.1.1. SAM “Vietējās teritorijas integrētās sociālās, ekonomiskās un vides attīstības un kultūras mantojuma, tūrisma un drošības veicināšana pilsētu funkcionālajās teritorijās” – šo SAM plānots īstenot, piemērojot ilgtspējīgas pilsētvides ieviešanas mehānismu “Funkcionālās pilsētu teritorijas”. Funkcionālā pilsētas teritorija ir nacionālas un reģionālas nozīmes attīstības centri atbilstoši Latvijas ilgtspējīgas attīstības stratēģijā līdz 2030. gadam noteiktajam un to apkārtējās teritorijas (var būt arī vienas vai vairāku pašvaldību ietvaros), starp kurām ir ikdienas darba spēka migrācija vai  kopīgs pakalpojumu tīkls. 
Lai nodrošinātu teritoriālo pieeju plānošanā, balstoties uz vienotu VARAM izstrādātu funkcionālo teritoriju noteikšanas pieeju, pašvaldības funkcionālās pilsētu (urban) teritorijas noteiks teritoriju attīstības stratēģijās un attīstības programmās, savukārt PR tās noteiks savās attīstības programmās, kuru izstrādē ir iesaistītas vietējās pašvaldības un kuras apstiprina pašvaldību izveidota reģiona  attīstības padome. 
Vienlaikus Atjaunošanas un noturības mehānisma plāna 2021.–2026.gadam ietvaros  EM plāno atbalstu reģioniem, iesaistot tos uzņēmumu vajadzību izzināšanai, lai sekmētu digitālo inovāciju potenciālu, nodrošinot pilna cikla atbalsta pasākumus dažādu nozaru uzņēmējiem procesu digitalizācijai,   
Ņemot vērā Rīgas pilsētas ietekmes areālu, Rīgas metropoles areāls pārklājas ar vairāku Rīgas pilsētas apkārtējo nacionālas un reģionālas nozīmes attīstības centru funkcionālajām teritorijām. Līdz ar to ieguldījumi reģionālajiem projektiem var būt starp vairākām NUTS reģionu teritorijām, t.sk. nodrošinot Rīgas metropoles areālam specifisku jautājumu risināšanu.
Līdz ar to būtiski atzīmēt, ka nacionālas nozīmes jautājumu koordinēšana un vienota standarta risinājumu pielietošana atbalsta pasākumiem, kas iet pāri viena reģiona ietvaram, veicami sadarbības platformas ietvarā, kas jo sevišķi iezīmējas Rīgas metropoles areālā. 

Administratīvajiem reģioniem plānotais finansējums veidotos no PR šobrīd pieejamā finansējuma un papildus plānotā valsts budžeta finansējuma 7 slodžu nodrošināšanai. 

C.2. Rīgas metropoles areāls 
Rīgas metropoles areālā koncentrējas 1,25 milj. jeb aptuveni 65 % Latvijas iedzīvotāju un tā teritorijā tiek radītas aptuveni 3/4 Latvijas ekonomisko vērtību. Tas metropoles areālam piešķir visas Latvijas ekonomikas, izglītības, zinātnes, tūrisma, sporta un kultūras dzīves dzinējspēka statusu. Ieguldījumi Rīgas metropoles areāla attīstībā stiprinās gan Rīgas kā globāli orientētas Baltijas metropoles lomu, gan veicinās visas valsts konkurētspēju starptautiskā mērogā.
Ņemot vērā Rīgas īpašo saikni ar tai piegulošajām pašvaldībām funkcionālajā reģionā, kā arī lomu visas valsts attīstībā, Rīgas metropoles areāls ir noteikts par vienu no reģionālās politikas mērķteritorijām, Latvijas ilgtspējīgas attīstības stratēģijā līdz 2030. gadam, Nacionālajā attīstības plānā 2021.–2027. gadam un Reģionālās politikas pamatnostādnēs 2021.–2027. gadam, paredzot atbilstošus atbalsta pasākumus tās attīstībai. 
No reģionālās attīstības perspektīvas Rīgai ir jāspēj gan nodrošināt pievilcīgu dzīves vidi, darba vietas un pakalpojumus iedzīvotājiem ne tikai Rīgas administratīvās teritorijas ietvaros, bet plašākā mērogā. Vienlaikus tai ir jāspēj pozicionēties un konkurēt starptautiskā mērogā, līdztekus citām Baltijas jūras reģiona un Ziemeļeiropas metropolēm, iekļaujoties starptautiskajos izglītības, zinātnes un inovācijas tīklos, un uzņēmējdarbības klasteros.
Kā noteikts nacionāla un reģionāla līmeņa plānošanas dokumentos, Rīgas metropoles areālā galvenie stratēģiski risināmie jautājumi ir saistīti ar Rīgas metropoles starptautiskās konkurētspējas veicināšanu. Attiecīgi ir svarīgi pozicionēt Rīgas metropoles areālu kā vienotu reģionu, kurā dzīvo vairāk nekā miljons iedzīvotāju un kas ir spējīgs veidot un īstenot vienotu stratēģiju ar mērķi piesaistīt starptautiskus uzņēmumus un darba spēku metropoles areālā, tādejādi veicinot metropoles un visas Latvijas ekonomikas izaugsmi. 
Šī mērķa sasniegšanai būtiska ir areāla iekšienē notiekošo procesu sakārtošana, aptverot tādus būtiskus jautājumus kā apdzīvojuma struktūra, transports un mobilitāte, reģiona konkurētspēja un uzņēmējdarbības infrastruktūras koordinēta izveide un popularizēšana, publiskie pakalpojumi (izglītība, veselība, kultūra u.c.), dabas un vides stāvoklis, pārvaldība.
Minētā īstenošanai svarīgi īstenot ciešu sadarbību starp dažādām iesaistītajām pusēm, tajā skaitā: 
a. starp nozaru ministrijām, paredzot atbilstošus un savstarpēji koordinētus atbalsta pasākumus Rīgas metropoles reģiona attīstībai; 
b. starp plānošanas reģioniem, reģionu ilgtermiņa attīstības stratēģijās un attīstības programmās paredzot koordinētas rīcības gan galvaspilsētas sasniedzamībai, pakalpojumu pieejamības veicināšanai, gan galvaspilsētā saražotās pievienotās vērtības pārnesei uz reģioniem;
c. starp Pierīgas pašvaldīām funkcionālo saišu veidošanai, kopējo izaicinājumu pārvarēšanai un interešu koordinētai īstenošanai, sadarbojoties arī ar privāto sektoru, izglītības iestādēm un citām organizācijām.
Sadarbojoties dažādām pusēm, ir jāpanāk Rīgas metropoles areāla saskaņota attīstība un tur notiekošo procesu koordinēšana, izmantojot integrētu pieeju un kompleksus risinājumus, lai saskaņotu Rīgas pilsētas, apkārtējo pašvaldību, valsts un iedzīvotāju dažādās interese.
2020. gada sākumā Rīgas plānošanas reģionā ir  izstrādāts un apstiprināts Rīcības plāns Rīgas metropoles areāla attīstībai nolūkā panākt Rīgas metropoles areāla saskaņotu un koordinētu attīstību.[footnoteRef:10] Rīgas metropoles areāla funkcionālā telpa un raksturīgākās tās pazīmes skatāmas 1. attēlā. [10: http://rpr.gov.lv/wp-content/uploads/2020/06/Rigas-metropoles-areala-ricibas-plans_Web-1.pdf] 

1. attēls. Rīgas metropoles telpa un raksturīgākās pazīmes 
Reģionālās politikas pamatnostādnēs 2021.–2027. gadam ir noteikti vairāki atbalsta virzieni metropoles reģiona attīstībai, tajā skaitā paredzot šādas rīcības: 
a. Uzņēmējdarbības vides attīstībai, kur atbalstu konkursa kārtībā varēs saņemt pašvaldības. Uzņēmējdarbības attīstības kontekstā Rīga ir vērtējama kā viena no būtiskākajām pašvaldībām, kura var nodrošināt testa teritorijas inovatīvu produktu radīšanai, gan īstenot inovatīvus risinājumus pašvaldības funkciju un pakalpojumu sniegšanā, tādejādi īstenojot tās starptautisko potenciālu;
b. Pakalpojumu pieejamības nodrošināšanai, paredzot atbalstu pirmsskolas izglītības un bērnu pieskatīšanas pakalpojuma pieejamības nodrošināšanai, ņemot vērā faktu, ka tieši Rīgā un Pierīgas pašvaldībās pēdējo desmit gadu laikā ir būtiski palielinājies bērnu skaits līdz 4 gadu vecumam Latvijas iedzīvotāju migrācijas uz Rīgu un tās apkārtni rezultātā, bet esošais pakalpojums nenodrošina pietiekamu vietu skaitu bērniem, kam šis pakalpojums nepieciešams;
c. Atbalsts Rīgas un Pierīgas aglomerācijas notekūdeņu apsaimniekošanas efektivitātes paaugstināšanai;
d. Mobilitātes uzlabošanai Rīgas metropoles areālā, jo tajā  dzīvo vairāk nekā puse valsts iedzīvotāju. Ievērojama daļa šo iedzīvotāju no Rīgas apkārtējām teritorijām ik dienas dodas uz Rīgas pilsētu kā uz darba vai mācību vietu. Tas rada intensīvu transporta plūsmu, veidojas satiksmes sastrēgumi. Šajā kontekstā nepieciešams izvērtēt iespējamos risinājumus mobilitātes uzlabošanai Rīgas metropoles areālā un veikt uzlabojumus, tajā skaitā, attīstot mikromobilitātes iespējas un radot videi draudzīgu pārvietošanās veidu izmantošanas iespējas. Minēto pasākumu īstenošanai plānots piesaistīt Eiropas Savienības fondu un investīciju atbalstu. 
Rīgas metropoles jautājumi būtu skatāmi un risināmi ne tikai Rīgas reģiona, bet arī citu reģionu ietvaros, ņemot vērā, ka Rīgas sociālā un ekonomiskā ietekme sniedzas tālāk par Rīgas pilsētas, tai piegulošo pašvaldību administratīvajām robežām, kā arī ārpus Rīgas plānošanas reģiona administratīvajām robežām. Attiecīgi arī citu reģionu attīstības plānošanas dokumentos būtu ietverams redzējums par Rīgas sasniedzamību un tajā saražotās pievienotās vērtības pārnesi uz citiem reģioniem. 
Vienlaikus, lai izstrādātu un iedzīvinātu sadarbības platformu Rīgas metropoles areālam aktuālo jautājumu risināšanā, kā viens no risinājumiem būtu piesaistīt pašvaldības ne tikai Rīgas reģiona ietvaros, bet arī no citiem reģioniem, kam funkcionāli un telpiski ir izveidojusies cieša saikne. Sadarbības platformas ietvaros Rīgas reģions varētu būt projektu īstenošanas koordinācijas un administratīvo vadības nodrošinātājs, pašvaldībām darbojoties kā projektu ieviesējām. 
Starptautiskā prakse pierāda, ka atsevišķu jautājumu risināšanā lietderīgi izveidot kapitālsabiedrības (Helsinku pieredze – transporta un mobilitātes plānošana un attīstība metropoles areālā, metropoles areālā ietilpstošajām pašvaldībām iesaistoties ar daļu sava budžeta). Pamatojoties uz starptautisko pieredzi, potenciāli arī Latvijā atsevišķu Rīgas aglomerācijas jautājumu risināšanai šādas kapitālsabiedrības varētu tikt izveidotas, piemēram, komunālo pakalpojumu, tai skaitā ūdenssaimniecības jomā. Šāda pārvaldības modeļa iedzīvināšanā kā vadošais partneris varētu būt  Rīgas valstspilsētas pašvaldība, savukārt dalībnieki būtu tās pašvaldības, ar kurām attiecīgajā jautājumā ir visciešākā sinerģija, tām iesaistoties ar daļu no saviem budžeta līdzekļiem.



C.3. Transporta infrastruktūras un apdzīvojuma reģionālais tematiskais plānojums 
Apdzīvojuma un transporta infrastruktūras jautājumi ir cieši saistīti, jaunai apbūvei radot pieprasījumu pēc lokāliem transporta risinājumiem. Vienlaikus ne vienmēr jaunās apbūves attīstīšanā tiek skatīta izvēlētā transporta risinājuma plašāka ietekme uz transporta sistēmu un jau esošie vai plānotie transporta risinājumus netiek pietiekoši izmantoti. Tāpat ņemot vērā Latvijas mērķus virzībai uz klimata neitrālu ekonomiku, būtiski ir racionālāk izmantot jau esošo infrastruktūru. Būtiska loma transporta infrastruktūras un apdzīvojama koordinācijā ir vietējo pašvaldību teritorijas plānojumiem. Vienlaikus  transporta infrastruktūra (it īpaši attiecībā uz valsts īpašumā esošo infrastruktūru) nav plānojuma vienas pašvaldības robežās, bet gan reģionāli.
Kā koordinācijas mehānisms reģionālā līmenī šobrīd ir paredzētas ilgtspējīgas attīstības stratēģijas, kas gan reģionālā līmenī, gan pašvaldību līmenī iekļauj telpiskās attīstības perspektīvu un pamatprincipus tālākai teritorijas attīstības plānošanai vietējā līmenī. Ņemot vērā ilgtspējīgas attīstības stratēģijas plašo tvērumu, tajās ne vienmēr atsevišķās jomās var paredzēt pietiekoši detalizētus risinājumus, līdz ar to nav nodrošināta pilnvērtīga koordinācija starp transporta infrastruktūras risinājumiem un jauna apdzīvojama plānošanu.
Lai plānošanu padarītu skaidrāku un integrētāku, kā risinājums var būt reģionāla līmeņa tematiskais plānojums, kas, pateicoties vienkāršotai procedūrai, ir izstrādājams specifisku jautājumu risināšanai, kas saistīti ar atsevišķu nozaru attīstību. Reģionālā līmeņa tematiskais plānojums detalizēs ilgtspējīgas attīstības stratēģijas telpiskajā perspektīvā iekļauto konceptuālo risinājumu un plānošanas vadlīnijas, vienlaikus dodot iespēju sniegt skaidrākus un reģionāli koordinētus nosacījumus vietējā līmeņa teritorijas attīstības plānošanas dokumentu izstrādei.
Attiecīgi VARAM ierosina stiprināt administratīvo reģionu kompetenci un kapacitāti starppašvaldību ilgtermiņa plānošanas risinājumu saskaņošanā, stiprinot reģionāla mēroga transporta infrastruktūras un apdzīvojuma plānošanas, t.sk. publisko pakalpojumu izvietojuma, jomas pārraudzību reģiona teritorijā. Piemēram, sniedzot nosacījumus pašvaldību teritorijas plānojumiem par jaunas apbūves attīstību un  galvenajiem transporta koridoriem, to savienojumiem ar reģionālas un vietējas nozīmes autoceļiem, reģionālās transporta sistēmai, ietverot dažāda veida transporta un pārvietošanās risinājumus. Tāpat 2020. gada 13. augusta Valsts sekretāru 2020. gada 13. augusta sanāksmē ir izsludināts MK noteikumu projekts “Administratīvā centra, ciema vai pilsētas statusa maiņas, kā arī administratīvās teritorijas, novada teritoriālā iedalījuma un ciemu robežu noteikšanas, grozīšanas un aktualizēšanas noteikumi”, kurš paredz jaunus uzdevumus plānošanas reģioniem administratīvo teritoriju grozīšanas gadījumos.
Attīstības plānošanas sistēmas likuma 11. panta ceturtajā punktā ir noteikts, ka plānošanas reģions koordinē un pārrauga pašvaldību ilgtspējīgas attīstības stratēģiju, attīstības programmu, teritorijas plānojumu un lokālplānojumu izstrādi. Līdz ar to jau šobrīd reģioniem ir iedots mandāts sniegt nosacījumus, balstoties uz reģiona attīstības plānošanas dokumentiem. Vienlaikus tie nav saistoši. Līdz ar to attīstības plānošanu normatīvajā regulējumā būtu jāparedz nosacījumi, kas nosaka, ka reģionu nosacījumi ir saistoši pašvaldībām. Jaunajā likumā par administratīvajiem reģioniem nepieciešams noteikt kārtību, kādā reģiona tematiskie plānojumi ir saistoši vietējām pašvaldībām. Papildus jāprecizē teritorijas attīstības plānošanas normatīvie akti, lai nodrošinātu minēto. 

Administratīvajiem reģioniem plānotais finansējums varētu būt esošā un plānotā valsts budžeta finansējuma ietvaros, kas paredzēts plānošanas funkcijai. 


D. Sociālo pakalpojumu pieejamības un attīstības plānošana un koordinēšana 
Sociālo pakalpojumu un sociālās palīdzības likuma 9. panta pirmā daļa noteic, ka pašvaldībai, kuras teritorijā ir deklarētā personas dzīvesvieta, ir pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību. 
Attiecīgi pašvaldības saskaņā ar Sociālo pakalpojumu un sociālās palīdzības likuma 9. panta pirmo daļu nodrošina iespēju saņemt personas vajadzībām atbilstošus sociālos pakalpojumus tām personām, kuras pašvaldības administratīvajā teritorijā ir deklarējušas savu dzīvesvietu, t.sk. ilgstošas sociālās aprūpes un sociālās rehabilitācijas pakalpojumus, kas ietver sociālās aprūpes centru pakalpojumus[footnoteRef:11]. Pašvaldības, kuras nav izveidojušas nepieciešamos sociālo pakalpojumu sniedzējus, slēdz līgumus ar citiem sociālo pakalpojumu sniedzējiem savā teritorijā vai ar citām pašvaldībām par sociālo pakalpojumu sniegšanu un samaksu. Šie pakalpojumi pilnībā vai daļēji tiek finansēti no pašvaldības budžeta. Pašvaldības sociālais dienests izvērtē personas vajadzības un nosaka aprūpes līmeni, ja persona ir pieprasījusi sociālās aprūpes pakalpojumu dzīvesvietā vai ilgstošas sociālās aprūpes un sociālās rehabilitācijas institūcijā.[footnoteRef:12] [11:  Sociālās aprūpes centri, kas attiecīgi nodrošina ilgstošas sociālās aprūpes un sociālās rehabilitācijas pakalpojumus, ir gan valsts, gan pašvaldību, gan privātā sektora pārziņā.]  [12:  Informācija no Labklājības ministrijas tīmekļa vietnes: http://www.lm.gov.lv/lv/nozares-politika/socialie-pakalpojumi/ilgstosas-socialas-aprupes-un-socialas-rehabilitacijas-pakalpojumi.] 

Ilgstošas sociālās aprūpes un sociālās rehabilitācijas institūcijas nodrošina mājokli, sociālo aprūpi un sociālo rehabilitāciju:
· bērniem bāreņiem un bez vecāku gādības palikušiem bērniem, ja nav iespējams nodrošināt viņu aprūpi un audzināšanu audžuģimenē vai pie aizbildņa; 
· pensijas vecuma personām un invalīdiem ar redzes vai fiziska rakstura traucējumiem, ja nepieciešamais pakalpojuma apjoms pārsniedz aprūpei mājās vai dienas aprūpes un sociālās rehabilitācijas institūcijā noteikto apjomu; 
· bērniem invalīdiem ar smagiem garīgās attīstības traucējumiem un pilngadīgām personām ar smagiem garīga rakstura traucējumiem, kurām nav nepieciešama atrašanās specializētā ārstniecības iestādē un kuru stāvoklis neapdraud apkārtējos, ja nepieciešamā pakalpojuma apjoms pārsniedz aprūpei mājās, dienas aprūpes centrā vai grupu mājā (dzīvoklī) noteikto sociālās aprūpes un sociālās rehabilitācijas pakalpojuma apjomu.[footnoteRef:13] [13:  Informācija no Labklājības ministrijas tīmekļa vietnes: http://www.lm.gov.lv/lv/nozares-politika/socialie-pakalpojumi/ilgstosas-socialas-aprupes-un-socialas-rehabilitacijas-pakalpojumi.] 

Savukārt, saskaņā ar Sociālo pakalpojumu un sociālās palīdzības likuma 11. panta 7. punktu pašvaldību sociālo dienestu uzdevums ir novērtēt sociālā dienesta administrēto un pašvaldības finansēto sociālo pakalpojumu un sociālās palīdzības kvalitāti. Labklājības ministrija ir secinājusi, ka minētajā likumā noteiktā uzdevuma izpilde pašvaldību līmenī nav pietiekami kvalitatīva, proti, izvērtējumiem trūkst objektivitātes, pārbaudes ir neregulāras, turklāt neaptver visus teritorijā esošos pakalpojumu sniedzējus.
Tāpat PR attīstības programmu izstrādes tematiskajās darba grupās arī paši pašvaldību pārstāvji ir norādījuši, ka nepieciešama vienota pakalpojumu kvalitātes analīze, jo realitātē ne visiem pašvaldību  sociālajiem dienestiem ir  pietiekama kapacitāte sociālo pakalpojumu novērtējumam. Šobrīd tikai dažās pašvaldībās ir ieviesta un sertificēta kvalitātes vadības sistēma, kas  klientiem un sadarbības partneriem sniedz pārliecību par to, ka pašvaldība rūpējas par savu pakalpojumu kvalitāti. 
Lai nodrošinātu reģionālu skatījumu uz pašvaldību sniegtajiem sociālajiem pakalpojumiem, VARAM ierosina reģionālā līmenī:
· veikt iedzīvotāju vajadzību izpēti un identificēt reģionā sociālo pakalpojumu klāstu, t.sk. sociālo pakalpojumu iestāžu tīklu, kā arī mērķa grupas reģiona pašvaldībās sniedzamajiem sociālajiem pakalpojumiem, koordinēt sociālo pakalpojumu vienmērīgu pārklājumu un plānot to attīstību reģiona teritorijā,  ņemot vērā administratīvajiem reģioniem paredzētās funkcijas un Sociālās palīdzības un sociālo pakalpojumu likumā pašvaldībām noteiktos pienākumus, ir jāparedz konkrēta reģionālā līmeņa atbildība sociālo pakalpojumu plānošanā un attīstīšanā administratīvā reģiona ietvaros;
· metodiski vadīt un koordinēt sociālo pakalpojumu (sociālā darba, sociālās aprūpes un sociālās rehabilitācijas) sniedzēju darbu reģionā, sniedzot konsultācijas, organizējot apmācības, pieredzes apmaiņu un citas aktivitātes sociālo pakalpojumu sniedzēju darbības pilnveidei, tajā skaitā saistībā ar jaunu sociālo pakalpojumu veidošanu, lai reģionu pašvaldībās nodrošinātu nepieciešamos sociālā darba speciālistus un atbalsta pakalpojumu sniedzējus (piemēram, asistentus, mentorus u.c.);
· izvērtēt reģiona teritorijā sniegto sociālo pakalpojumu kvalitāti un koordinēt pašvaldību savstarpējo sadarbību un norēķinus sociālo pakalpojumu sniegšanā reģiona iedzīvotājiem;
· metodiski vadīt un koordinēt sociālās palīdzības un materiālā atbalsta sniegšanu iedzīvotājiem reģionā.

Minētās funkcijas izpildei LM ieskatā būtu nepieciešamas 2 slodzes katrā administratīvajā reģionā, izveidojot sociālo pakalpojumu metodiskās vadības, uzraudzības un koordinācijas, kā arī veselīga dzīvesveida veicināšanas  “vienības”, kas varētu tikt finansētas no valsts budžeta papildu līdzekļiem.

E. Bērnu tiesību aizsardzība 
Šobrīd saskaņā ar tiesisko regulējumu Bāriņtiesām bērnu tiesību aizsardzībai jāieceļ kompetentas personas, kā bērna sevišķie aizbildņi un aizgādņi, jānodrošina mediatora pakalpojums u.tml.
Atbilstoši Civillikuma 267. pantā noteiktajam, kad starp nepilngadīgo un aizbildni izceļas prāva, kā arī vispār, kad aizbildņa un aizbilstamā intereses saduras, bāriņtiesa ieceļ aizbilstamajam sevišķu aizbildni. Bāriņtiesu kompetencē saskaņā ar Bāriņtiesu likuma 26. panta piektajā daļā noteikto ir iecelt aizbilstamajam sevišķu aizbildni, ja bērna un aizbildņa intereses saduras.
Bērnu tiesību aizsardzības likuma 20. panta otrajā daļā noteikts, ka bērnam tiek dota iespēja tikt uzklausītam jebkādās ar viņu saistītās iztiesāšanas vai administratīvās procedūrās vai nu tieši, vai ar sava likumiskā pārstāvja vai attiecīgas institūcijas starpniecību. Vienlaikus ar minēto aspektu nozīmīgi apzināties, ka bērns viņa attīstībai un izpratnei atbilstošā veidā jāinformē par iestāžu vai tiesu procesu, kuros bērns ir tieši vai pastarpināti iesaistīts, gadījumos, kad tiek risināti jautājumi, kas skar bērna tiesību un tiesisko interešu aizsardzību, norises gaitu kopumā un tā iespējamās sekas. 
Uzsākot procesu iestādē vai tiesvedību, bērnam informāciju par apkārt notiekošo visbiežāk sniedz kāds no vecākiem. Savukārt, posmā pēc lēmuma pieņemšanas bērnam nereti netiek sniegta informācija par pieņemtā lēmuma sekām vai tā ietekmi uz bērna situāciju. Tādējādi nepieciešams nodrošināt, ka bērnam informāciju par norisēm iestādēs un tiesās un to ietekmi uz viņa turpmākajām attiecībām ar vecākiem un citiem tuviniekiem sniedz sevišķais aizbildnis. 
Sevišķā aizbildņa juridisko institūtu plānots stiprināt, iekļaujot minēto jautājumu Labklājības ministrijas izstrādājamajās Pamatnostādnēs bērnu, jaunatnes un ģimenes jautājumos 2021.-2027.gadam. 
Saskaņā ar Administratīvā procesa likuma 21. panta otro daļu, ja bērna un vecāku intereses saduras, tad, lai nodrošinātu bērna tiesību un interešu pārstāvību tiesas procesā, bērnam ieceļams cits, neitrāls, neatkarīgs pārstāvis – sevišķais aizbildnis. Sevišķais aizbildnis nodrošina bērna pārstāvību tiesā un bērna viedokļa uzklausīšanu un paušanu tiesai, turklāt šai pārstāvībai ir jābūt tikpat kvalitatīvai kā tad, ja bērns pats tiesai tieši pauž savu viedokli. Kvalitatīvai sevišķā aizbildņa darbībai procesā ir būtiska nozīme, lai lieta tiktu izspriesta efektīvi un ievērojot bērna vislabākās intereses.  
Bāriņtiesu likums, Civillikums un Administratīvā procesa likums detalizētāk neregulē to, kādas personas var pildīt sevišķā aizbildņa pienākumus. Tomēr gan no Civillikuma 267. panta, gan Administratīvā procesa likuma 21. panta nepārprotami izriet, ka šai personai jāspēj pārstāvēt bērna tiesības procesā. Tas jādara gan procesuāli, gan saturiski neitrāli un objektīvi. Pārstāvība nedrīkst būt tikai formāla. Tai jābūt arī saturiski kvalitatīvai. Bērna tiesības procesā tiek aizsargātas kvalitatīvāk, ja bērna aizbildnis ir persona ar zināšanām bērnu tiesību aizsardzības jomā, ar pieredzi sociālajā, pedagoģiskajā darbā, psiholoģijas zināšanām. Turklāt šai personai būtu vēlams būt arī pamatzināšanām bērnu tiesību aizsardzības tiesiskajos aspektos. Tādējādi ir loģiski un saprātīgi procesuālo pārstāvju funkcijas uzticēt tieši personām, kas ikdienā strādā bērnu tiesību jomā. 
Ievērojot prasību sevišķajam aizbildnim būt objektīvam, Senāta Administratīvo lietu departamenta praksē ir jau atzīts, ka sevišķais aizbildnis nevar būt tās bāriņtiesas, kuras lēmums ir pārsūdzēts, pārstāvis. Tomēr nav saskatāms tiešs interešu konflikts vai neobjektivitāte, ja bērna procesuālais pārstāvis ir jebkuras citas bāriņtiesas pārstāvis.
Ņemot vērā konstatētās problēmas ar personāla kapacitāti sevišķo aizbildņu funkciju nodrošināšanai, kā arī ir grūtības atrast atbilstošas personas bērnu pārstāvības nodrošināšanai tiesā, lai stiprinātu  sevišķā aizbildņa juridisko institūtu un piesaistītu personas, kuras varētu pildīt sevišķā aizbildņa pienākumus, ņemot vērā Saeimas noteikto, ka valsts un pašvaldību kopīgu funkciju realizēšanai ir izveidojami administratīvie reģioni, TM piedāvā paredzēt, ka sevišķo aizbildņu kandidatūru izvirzīšana un iecelšanas koordinēšana veicama, izmantojot administratīvo reģionu kapacitāti, savukārt, lēmumu pieņemšana par konkrētas personas iecelšanu par bērna sevišķo aizbildni atstājama līdzšinējā kārtībā, proti, personu par bērna sevišķo aizbildni ieceļ bāriņtiesa Bāriņtiesu likuma noteiktajā kārtībā. TM skatījumā būtu nepieciešami grozījumi Bāriņtiesu likuma 17.panta 4.punktā, papildinot pienākumu bāriņtiesām sadarboties arī  ar reģioniem jautājumos par sevišķā aizbildņa iecelšanu.
Ņemot vērā esošo PR pieredzi deinstitucionalizācijas projekta ieviešanā un uzraudzībā, administratīvie reģioni varētu veikt saistītos Bērnu tiesību aizsardzības likumā noteiktos pasākumus saistībā ar vardarbībā cietušo bērnu rehabilitācijas koordinēšanu un ārpusģimenes aprūpes pakalpojumu saņemšanas koordināciju, tajā skaitā nepilngadīgajiem patvēruma meklētājiem.
Tāpat saskaņā ar MK 2017. gada 12. septembra noteikumiem Nr. 545 “Noteikumi par institūciju sadarbību bērnu tiesību aizsardzībā” pašvaldībām ir pienākums izveidot bērnu tiesību aizsardzības sadarbības grupu, kas ir konsultatīva koleģiāla institūcija. 
Lai nodrošinātu vienotas  prevencijas sistēmas izveidi un koordinēšanu bērnu attīstības vajadzību novērtēšanai reģiona pašvaldībās un starpinstitūciju sadarbības grupu vienotu darbību, LM  un VARAM rosina uzdot reģionālajam līmenim koordinēt starpinstitūciju sadarbības grupu darbību bērnu tiesību aizsardzības un ģimenes tiesību jomā (tostarp veicinot vienotu valsts un pašvaldību iestāžu sadarbību, izpratni), nodrošinot starpinstitūciju sadarbības grupu vadītāju atbilstošu profesionālo pilnveidi, t.sk. organizējot pieredzes apmaiņu sadarbības grupu darbā. Tāpat izvērtējama reģiona pārstāvja dalība pašvaldību sadarbības grupu darbā.
Minēto uzdevumu izpildei būtu nepieciešama viena slodze, ko varētu finansēt no valsts budžeta līdzekļiem. Perspektīvā, administratīvajiem reģioniem darbu uzsākot, ir plānots izvērtēt iespējas papildināt uzdevumu klāstu bērnu tiesību aizsardzības jomā.

F. Veselīga dzīvesveida veicināšana
Saskaņā ar likuma “Par pašvaldībām” 15. panta sesto daļu pašvaldību autonomā funkcija ir veicināt iedzīvotāju veselīgu dzīvesveidu un sportu. Vienlaikus, ņemot vērā administratīvo reģionu ciešo saikni ar pašvaldībām, nepieciešams veicināt pašvaldību un administratīvo reģionu sadarbību iedzīvotāju veselību veicinošu pasākumu īstenošanā un plānošanā.
Ar Eiropas Sociālā fonda finansiālu atbalstu arī 2021.-2027.gadā pašvaldības varēs turpināt īstenot veselības veicināšanas un slimību profilakses pasākumus iedzīvotājiem. Pašvaldības jau līdz šim ir īstenojušas pasākumus Eiropas Sociālā fonda finansējuma ietvaros atbilstoši  MK 2016.gada 17.maija noteikumos Nr.310 “Darbības programmas "Izaugsme un nodarbinātība" 9.2.4. specifiskā atbalsta mērķa "Uzlabot pieejamību veselības veicināšanas un slimību profilakses pakalpojumiem, jo īpaši nabadzības un sociālās atstumtības riskam pakļautajiem iedzīvotājiem" 9.2.4.1. pasākuma "Kompleksi veselības veicināšanas un slimību profilakses pasākumi" un 9.2.4.2. pasākuma "Pasākumi vietējās sabiedrības veselības veicināšanai un slimību profilaksei"” noteiktajam,  īstenojot nodarbības, lekcijas un citas aktivitātes, kas sabiedrībā popularizē un veicina veselīga uztura lietošanu, fiziskās aktivitātes, garīgo veselību, seksuālo un reproduktīvo veselību, atkarību izraisošo vielu lietošanas samazināšanu.  
VM rosina, ka reģionālā līmenī nepieciešams veicināt pašvaldību, VM un Slimību profilakses un kontroles centra sadarbību reģionālā līmenī veselības veicināšanas un slimību profilakses pasākumu īstenošanā.
VM neplāno administratīvo reģionu iesaisti SAM pasākumu īstenošanā un plānošanā, bet vienlaikus  rosina, ka, lai nodrošinātu vienotu veselības veicināšanas politiku reģionā un koordinētu veselības veicināšanas un slimību profilakses pasākumu norisi un  pēctecību pašvaldībās arī ārpus ES fondu projektos īstenotajiem pasākumiem, administratīvajiem reģioniem ieteicams izstrādāt veselīga dzīvesveida veicināšanas stratēģiju reģionam.   
VARAM skatījumā reģionālā līmenī nav nepieciešams izstrādāt atsevišķu veselīga dzīvesveida veicināšanas stratēģiju, tā var būt kā atsevišķa sadaļa reģiona attīstības programmā.

G. Civilās aizsardzības pasākumu koordinēšana reģiona līmenī
Saskaņā ar likuma “Par pašvaldībām” 15. panta 18. punktu viena no pašvaldību autonomajām funkcijām ir piedalīties civilās aizsardzības pasākumu nodrošināšanā. Savukārt minētā likuma 15. panta 2. punktā noteikts, ka viena no pašvaldību autonomajām funkcijām ir gādāt par pretplūdu pasākumiem. Civilās aizsardzības un katastrofas pārvaldīšanas likumā pašvaldībai ir noteikta virkne uzdevumu (6. panta pirmās daļas 9. punkts, otrā un piektā daļa, 11. pants, 15. panta ceturtā daļa, 17. pants, 19. panta otrā daļa).   
IeM skatījumā administratīvie reģioni varētu veikt iespējamos uzdevumus civilās aizsardzības jomā attiecībā uz plūdu risku mazināšanu, katastrofu pārvaldīšanas koordinēšanu, iedzīvotāju evakuāciju, kā arī civilās aizsardzības un katastrofu pārvaldīšanas mācībām. Turklāt paredzams, ka reģionā un valstpilsētā būtu iespēja nodrošināt atbilstošu kvalitāti gan civilās aizsardzības plānu izstrādei, gan civilās aizsardzības komisiju darba nodrošināšanai, vienlaikus tas ietaupītu valsts institūciju resursus, jo būs nepieciešams mazāk ekspertu, kas deleģējami civilās aizsardzības komisiju sastāvā un attiecīgi civilās aizsardzības plānu neizstrādātu katrs novads, kā arī katrs novads neveidotu savu civilās aizsardzības komisiju.
Lai nodrošinātu reģionālu skatījumu uz civilās aizsardzības pasākumu nodrošināšanu, tiek piedāvāts civilās aizsardzības uzdevumus reģiona ietvaros sadalīt starp administratīvajiem reģioniem un pašvaldībām, administratīvajiem reģioniem nosakot sekojošus uzdevumus:
· piedalīties civilās aizsardzības pasākumu īstenošanā atbilstoši civilās aizsardzības un katastrofas pārvaldīšanas reglamentējošiem normatīvajiem aktiem;
· koordinēt un kontrolēt plūdu riska pārvaldības plānos pašvaldībām uzdoto pasākumu īstenošanu;
· pārņemt vietēja mēroga katastrofas pārvaldīšanas koordinēšanu pēc pašvaldības ierosinājuma;
· koordinēt iedzīvotāju evakuāciju, ja tās īstenošana skar divas vai vairāk pašvaldības;
· piedalīties civilās aizsardzības un katastrofas pārvaldīšanas mācībās;
· koordinēt reģionāla mēroga civilās aizsardzības un katastrofas pārvaldīšanas mācību plānošanu un organizēšanu;
· veidot administratīvā reģiona civilās aizsardzības komisiju, kas darbojas reģiona teritorijas ietvaros, neietverot valstspilsētas teritoriju (civilās aizsardzības komisijas veido tikai valstspilsētas un administratīvie reģioni);
· izstrādāt administratīvā reģiona civilās aizsardzības plānu, kas attiecināms uz reģiona teritoriju, neietverot valstspilsētas teritoriju (pašvaldības vai sadarbības teritorijas civilās aizsardzības plāni tiek aizstāti ar valstspilsētu civilās aizsardzības plāniem un administratīvo reģionu civilās aizsardzības plāniem).

Administratīvajiem reģioniem plānotais finansējums 2 slodžu nodrošināšanai varētu būt no valsts budžeta papildu līdzekļiem. 

H. Licenču izsniegšana pasažieru pārvadājumiem ar taksometriem 
Šobrīd PR un republikas pilsētas izsniedz speciālās atļaujas (licences) un licences kartītes pasažieru komercpārvadājumiem ar taksometru. SM administratīvi teritoriālās reformas kontekstā gatavo likumprojektu “Grozījumi Autopārvadājumu likumā”, paredzot, ka no 2021.gada 1.jūlija speciālās atļaujas (licences) izsniegs plānošanas reģioni un valstspilsētu pašvaldības, t.i., valstspilsētas, kurām ir pašvaldības statuss.  SM konceptuāli neiebilst pret funkcijas  - speciālo atļauju (licenču) un licences kartīšu pasažieru komercpārvadājumiem ar taksometru izsniegšana - nodošanu administratīvajiem reģioniem, ja vienlaikus tiek risināts jautājums par minēto pārvadājumu kontroles nodrošināšanu. 
Lai nodrošinātu reģionālu skatījumu funkcijas izpildē, VARAM ierosina  turpināt  administratīvajiem reģioniem izsniegt speciālās atļaujas (licences) un licences kartītes pasažieru komercpārvadājumiem ar taksometru, izvērtējot iespējas izsniegt tās  visā reģiona teritorijā. 
Saskaņā ar MK 2018. gada 6. marta noteikumiem Nr. 146 “Noteikumi par valsts nodevu par speciālās atļaujas (licences) izsniegšanu komercpārvadājumiem ar autotransportu” par speciālo atļauju (licenci) pasažieru komercpārvadājumiem ar taksometru maksājama valsts nodeva, kas tiek ieskaitīta attiecīgi valsts pamatbudžetā vai pašvaldības budžetā. Līdz ar to ieņēmumu sadaļu tāpat kā līdz šim sastādītu maksa par licences kartīšu izsniegšanu, kuru varētu izmantot administratīvo resursu segšanai, kas būtu saistīti ar licenču izsniegšanu un pārvadājumu kontroli, veicot grozījumus normatīvajos aktos.  

IV. [bookmark: _Toc47609614][bookmark: _Toc54076250][bookmark: _Toc58437083]Risinājumi reģionālās pārvaldes modelim
Lai panāktu reģionālo attīstības atšķirību mazināšanu, būtisks ir ne tikai individuāls katras pašvaldības ieguldījums, bet arī valsts un pašvaldību kopdarbība reģionāla mēroga aktivitāšu ieviešanā. Tāpēc administratīvie reģioni būs laba platforma, kur realizēt šīs kopīgās aktivitātes.
Līdz ar to arī attiecībā uz pārvaldes formu jāizvērtē piemērotākais modelis atbilstoši reģiona plānotajām kompetencēm un tas, kuru institūciju deleģētās funkcijas vai pārvaldes uzdevumi tiks nodoti administratīvajiem reģioniem, kā arī finansējuma avoti.  
Tāpat reģionālā līmeņa institūcija nevar būt tikai valsts “roka” tuvāk pašvaldībām – tam ir jābūt modelim, kas veicina pašu pašvaldību reģionālā mēroga iniciatīvu realizēšanu, to lielāku iesaisti kopīgu reģionālā mēroga jautājumu risināšanā, lai nebūtu vienmēr jāprasa tikai valsts atbalsts šiem pasākumiem. Savukārt, ja šī institūcija veic valsts un pašvaldību deleģētas funkcijas, kā arī tās darbības nodrošināšanai nepieciešams arī valsts līdzfinansējums, tad saprotams, ka arī lēmējinstitūcijā ir jāpiedalās valsts izvirzītiem pārstāvjiem.
Administratīvo teritoriju un apdzīvoto vietu likuma 14. pants nosaka, ka “valsts un pašvaldību kopīgu funkciju realizēšanai tiek izveidoti Kurzemes, Zemgales, Rīgas, Vidzemes un Latgales administratīvie reģioni, kuru statusu un darbības nosacījumus regulē atsevišķs likums”.
Līdz ar to konceptuālais ziņojums apskata iespējamās pārvaldes formas kopīgu valsts un pašvaldību funkciju veikšanai.

[bookmark: _Toc47609615]1. variants. Administratīvais reģions kā valsts un pašvaldību kopīgi izveidota aģentūra
Saskaņā ar Publisko aģentūru likuma 30. pantu valsts un pašvaldības var izveidot kopīgu aģentūru.  Ja valsts un pašvaldību resursu efektīvai izmantošanai, kopīgu funkciju nodrošināšanai un sabiedrības vajadzību apmierināšanai tas ir lietderīgi, valsts un pašvaldība, kā arī MK vairāku ministriju darbības jomā un vairākas pašvaldības ir tiesīgas izveidot kopīgu aģentūru, kas darbojas vairāku tiešās un pastarpinātās vai tiešās pārvaldes iestāžu kompetences jomā. 
· Lēmējinstitūcijas:
· iestādes vadībai – MK un attiecīgā reģiona pašvaldību domes;
· teritorijas attīstības plānošanas dokumentiem – Reģionālā attīstības padome, ko veido pašvaldības.
Publisko aģentūru likums nosaka, ka MK un attiecīgā pašvaldība vai pašvaldības pirms lēmuma pieņemšanas savstarpēji vienojas par valsts un pašvaldības kopīgi izveidotas aģentūras darbības uzraudzības un pārskatu sagatavošanas un apstiprināšanas kārtību. Tāpat likums nosaka, ka valsts un pašvaldības kopīgi izveidotas aģentūras nolikumu apstiprina MK un attiecīgo pašvaldību domes.
Aģentūras darbības plānošanas dokumenti ir vidēja termiņa darbības stratēģija un darba plāns kārtējam gadam, kas ir institūcijas vadības dokumenti. 
Saskaņā ar Publisko aģentūru likuma 30.panta pirmo daļu valsts un pašvaldības kopīgi izveidotām aģentūrām piemēro šā likuma normas, kas nosaka valsts aģentūru darbību, ja šā likuma IV nodaļā “Kopīgi izveidotas aģentūras” nav noteikts citādi. Minētā panta sestā daļa noteic, ka valsts un pašvaldības kopīgi izveidotas aģentūras vidēja termiņa darbības stratēģiju apstiprina MK. Pirms lēmuma pieņemšanas MK un attiecīgā pašvaldība vienojas par vidēja termiņa darbības stratēģijas nosacījumiem. Attiecībā uz darba plāna kārtējam gadam apstiprināšanu Publisko aģentūru likuma IV nodaļā “Kopīgi izveidotas aģentūras” nav paredzēts speciāls regulējums, līdz ar ko piemērojamas normas, kas nosaka valsts aģentūru darbību. Saskaņā ar Publisko aģentūru likuma 9.panta pirmās daļas 2.punktu valsts aģentūras direktors apstiprina valsts aģentūras darba plānu kārtējam gadam, un atbilstoši šā likuma 30.panta pirmajai daļai tāds pats regulējums attiecināms arī uz valsts un pašvaldības kopīgi izveidotu aģentūru.
Līdz ar to MK un attiecīgo pašvaldību domes tiešā veidā nodrošina kopīgas aģentūras vadību.
Vienlaikus, lai izpildītu dotos uzdevumus teritorijas attīstības plānošanā, t.sk. reģiona attīstības programmas izstrādi, būtu jāveido reģiona attīstības padome, kas sastāv no pašvaldību pārstāvjiem. Būtisks investīciju avots ir ES fondi, un atbilstoši ES fondu regulējumam par integrētām teritoriju investīcijām teritoriālās stratēģijas izstrādā attiecīgo pilsētas, vietējo vai citu teritoriālo iestāžu vai struktūru atbildībā (22. pants).[footnoteRef:14] Tāpat Eiropas Padomes un Eiropas Parlamenta un Eiropas Komisijas trialogu diskusijās ir panākta vienošanās, ka vismaz 8% no ERAF ir jāizmanto ilgtspējīgai pilsētu attīstībai (Latvijas gadījumā piemērojot pilsētu funkcionālās teritorijas), un šie ieguldījumi jāplāno atbilstoši teritoriālajām stratēģijām (9. pants)[footnoteRef:15].  Lai nodrošinātu konkurenci starp pašvaldībām, Latvija 2021.–2027. gadā plāno piemērot reģionālā līmeņa teritoriālās attīstības plānošanas dokumentus, ko būtu jāapstiprina teritoriālai institūcijai jeb Reģiona attīstības padomei. Lai nodrošinātu koordinētu rīcību, teritorijas attīstības plānošanas dokumenti pirms to apstiprināšanas būtu jāsaskaņo ar VARAM.  [14:  Vispārējās regulas latviešu valodā pieejama: https://eur-lex.europa.eu/resource.html?uri=cellar:26b02a36-6376-11e8-ab9c-01aa75ed71a1.0015.03/DOC_1&format=PDF]  [15:  ERAF regula. https://eur-lex.europa.eu/legal-content/EN/TXT/?uri=COM%3A2018%3A372%3AFIN, regulas vēl nav saskaņotas un apstiprinātas.] 

· Aģentūras direktors 
Valsts un pašvaldības kopīgi izveidotas aģentūras direktoru apstiprina amatā un atbrīvo no amata MK, pamatojoties uz attiecīgā ministra un domju kopīgu priekšlikumu.  Uz valsts un pašvaldību kopīgi izveidotas aģentūras direktora amatu organizē konkursu Valsts civildienesta likumā noteiktajā kārtībā.
· Budžets:
· valsts uzdevumu nodrošināšanai tā tiek segta no valsts budžeta, bet pašvaldību uzdevumu nodrošināšanai – no pašvaldību budžeta;
· ieņēmumi no maksas pakalpojumiem. Aģentūru raksturīga iezīme ir maksas pakalpojumu sniegšana – uzdevumu īstenošana tiek nodrošināta, sniedzot maksas pakalpojumus. Vienlaikus var īstenot pārvaldes uzdevumus arī  bez maksas, ja tas neprasa aģentūrai papildu resursus.

[bookmark: p-317147][bookmark: p31][bookmark: _Toc47609616]2. variants.  Administratīvais reģions kā atvasināta publiska persona
Apskatot uzdevumus, būtiska daļa ir saistīti ar teritorijas attīstības plānošanu, kas nav raksturīgi aģentūrai kā politikas ieviesējiem un pakalpojumu sniedzējam. Valsts un pašvaldības kopīgi izveidotām aģentūrām piemēro Publisko aģentūru likuma normas, kas iezīmē tām raksturīgākās pazīmes: 
· aģentūras tiek definētas kā programmu (politikas) īstenotājs, bet ne politikas veidotājs (Publisko aģentūru likuma 4. panta pirmā daļa);
· aģentūrai ir noteikta kompetence publisko maksas pakalpojumu sniegšanas jomā (Publisko aģentūru likuma 4. panta pirmā daļa). Tāpat aģentūras budžetu galvenokārt veido tās ieņēmumi par sniegtajiem maksas pakalpojumiem, citi pašu ieņēmumi, dāvinājumi un ziedojumi, kā arī ārvalstu finanšu palīdzība (Publisko aģentūru likuma 13. panta pirmā daļa). Aģentūra var saņemt dotāciju no vispārējiem ieņēmumiem (Publisko aģentūru likuma 13. panta otrā daļa), taču atbilstoši likuma mērķim šīs dotācijas īpatsvaram jābūt nelielam, aģentūrai ir jānodrošina sava darbība patstāvīgi.
Aģentūras tika veidotas, izmantojot komercsabiedrībās izmantotās pārvaldes metodes.[footnoteRef:16] Apskatot plānotos uzdevumus, secināms, ka tikai neliela daļa no tiem varētu tikt īstenoti kā maksas pakalpojumi, kas ir raksturīgi aģentūrām. Tāpat aģentūras atkarība no maksas pakalpojumiem kā galvenā ieņēmumu avota tās darbībai, nerada priekšnoteikumus objektīvai attīstības plānošanai. Savukārt, atvasinātas publiskas persona  pēc savas būtības ir pašvaldība vai cita ar likumu vai uz likuma pamata izveidota publiska persona. Tai ar likumu ir piešķirta sava autonoma kompetence, kas ietver arī sava budžeta veidošanu un apstiprināšanu. Tai var būt sava manta (Valsts pārvaldes iekārtas likuma 1. panta 2.punkts). Līdz ar to atvasinātas publiskas personas   statuss nodrošina priekšnoteikumus objektīvai attīstības plānošanai reģionā. [16:  Koncepcija par valsts aģentūrām (apstiprināta Ministru kabineta 2000. gada 8. februāra sēdē (prot. Nr. 7 28.§.)). Latvijas Vēstnesis Nr. 53/54 (1964/1965), 17. 02. 2000] 

Tāpat  būtiski rast risinājumu, kas samazina administratīvo slogu – aģentūras gadījumā būtu jāparedz paralēls formāts reģionālā līmeņa teritorijas attīstības plānošanai. Administratīvajam reģionam kā atvasinātai publiskai personai, tās padome apstiprinātu reģionālā līmeņa teritorijas attīstības plānošanas dokumentus. Līdz ar to lēmējinstitūcija būtu viena un nebūtu jāveido paralēls formāts, kas būtu bijis aģentūras gadījumā.  
Tāpēc 2. variants paredz izveidot administratīvos reģionus kā atvasinātās publiskās personas. Reģions atrodas VARAM  pārraudzībā. 
· Lēmējinstitūcija – padome, ko veido ministriju un attiecīgo reģiona pašvaldību  deleģētie pārstāvji. Padome apstiprina reģiona nolikumu.
Padomi veidotu tās ministrijas, kas ir deleģējušas uzdevumus un finansējumu uzdevumu izpildei, vai to definētie uzdevumi ir saistīti ar ES fondu atbalsta pasākumu ieviešanu. Vienlaikus pašvaldības pārstāvētu attiecīgā reģiona pašvaldību domju deleģētie pārstāvji. 
Administratīvā reģiona padomi vada priekšsēdētājs, kas ir pašvaldību deleģēts pārstāvis un kuru no sava vidus ievēlē padomes locekļi.
Lēmums tiek pieņemts, ja par to ir nobalsojusi vairāk nekā puse no padomes dalībniekiem, un par lēmuma pieņemšanu nobalsojušie pārstāv:
a. pašvaldības ar ne mazāk kā pusi no attiecīgā reģiona pašvaldību iedzīvotāju kopskaita. Iedzīvotāju skaitu nosaka atbilstoši  iedzīvotāju reģistra datiem ne agrāk kā nedēļu pirms padomes sēdes dienas;
b. lēmumos par teritorijas attīstības plānošanu VARAM un ne mazāk kā 1/2 padomes sēdes dalībnieku;
c. lēmumos, kam ir ietekme uz valsts budžetu:
· par  sabiedriskā transporta un valsts autoceļiem SM un ne mazāk kā 1/2 padomes sēdes dalībnieku;
· par pieaugušo izglītību un profesionālo izglītību IZM un ne mazāk kā 1/2 padomes sēdes dalībnieku;
· par sociālajiem pakalpojumiem un bērnu tiesību aizsardzības jautājumiem LM un ne mazāk kā 1/2 padomes sēdes dalībnieku;  
· par civilo aizsardzību IeM un ne mazāk kā 1/2 padomes sēdes dalībnieku.
Ņemot vērā, ka katrā reģionā ir atšķirīgs pašvaldību skaits (no 6 līdz 10 pašvaldībām reģionā), nepieciešams izveidot mehānismu, kas nodrošinātu līdzsvaru lēmumu pieņemšanā starp valsts un pašvaldību interesēm. Līdz ar to atsevišķās jomās lēmums ir jāatbalsta attiecīgajai ministrijai. Tāpat lēmumu atbalstījušajām pašvaldībām ir jābūt ne mazāk kā pusei no attiecīgā reģiona pašvaldību iedzīvotāju kopskaita.
•	Izpildinstitūcija – izpilddirektors un administrācija
Administratīvā reģiona izpildorgāns ir administrācija, kuru vada izpilddirektors un kuru amatā ieceļ un no amata atbrīvo Administratīvā reģiona padome. 
•	Finansējums:
· valsts uzdevumu nodrošināšana tiek segta no valsts budžeta, bet pašvaldības uzdevumu nodrošināšana - no pašvaldību budžeta; 
· ieņēmumi no maksas pakalpojumiem.  

Variantu salīdzinājums
Reģionālās politikas pamatnostādnes 2021.–2027. gadam definē reģionālās politikas mērķi – visu reģionu potenciāla attīstība un sociālekonomisko atšķirību mazināšana, stiprinot to iekšējo un ārējo konkurētspēju, kā arī nodrošinot teritoriju specifikai atbilstošus risinājumus apdzīvojuma un kvalitatīvas dzīves vides attīstībai.
Izvēlētajam pārvaldes modelim jānodrošina teritoriju specifikai atbilstošie risinājumi, t.sk. reģionālo iniciatīvu īstenošanu no pašvaldību budžeta. Tāpat būtiski, lai pašvaldībām ir izveidota platforma kopīgu jautājumu risināšanai. Vienlaikus izvēlētajam modelim jānodrošina iespēja valsts pārstāvjiem noteiktos jautājumos, kas skar valsts budžeta izmantošanu, pieņemt izšķirošu lēmumu.
Tāpat izveidotajam modelim nevajadzētu dublēt lēmumu pieņemšanu MK jau noteiktajai kārtībai un tam būtu jābūt no administratīvā sloga pietiekoši vienkāršam.
Ņemot vērā plānoto uzdevumu tvērumu, kur būtiskākā daļa ir attīstības plānošana reģionālā līmenī un maksas pakalpojumu nelielais apjoms, konceptuālais ziņojums piedāvā izvēlēties 2. variantu – administratīvais reģions kā atvasināta publiska persona. Vienlaikus, veicot grozījumus normatīvajos aktos, ir būtiski, lai administratīvo reģionu statuss neierobežotu administratīvo reģionu darbību, proti: 1) neliegtu administratīvajiem reģioniem kvalificēties priekšfinansējumu un līdzfinansējumu saņemšanai, kas nepieciešami reģionālo projektu īstenošanai; 2) ļautu saņemt gan valsts dotācijas, gan pašvaldību līdzmaksājumus; 3) neveidotu papildus birokrātisko slogu darbību īstenošanai; 4) būtu atbilstošs pilnvērtīgu funkciju izpildei, kā arī būtu iespēja izmantot 80.00.00 programmu, projektu, kas ir saskaņā ar esošo attīstības programmu, priekšfinansēšanai un līdzfinansēšanai.
Piedāvāto variantu salīdzinājumu skatīt 2. tabulā. 

	[bookmark: _Toc47609630]Jā
	Jā, jo ir pašvaldību finansēts jautājumu loks, ko pieņem pašvaldību vairākums
	[bookmark: _Toc47609632]Ir, valsts pārstāvjiem ir izšķirošā loma tikai jautājumos, kas skar valsts intereses
	[bookmark: _Toc47609633]Mazāks, jo administratīvais reģions nodrošina attīstības plānošanu reģionālā līmenī.


[bookmark: _Toc54076251]
V. [bookmark: _Toc58437084]Administratīvo reģionu finansējums
Esošais valsts budžeta finansējums PR
Valsts budžeta finansējums PR tiek piešķirts no VARAM budžeta sekojošām programmām:
· 30.00.00 programmas “Pašvaldību attīstības nacionālie atbalsta instrumenti” 49 606 euro apmērā, no kuriem 31 000 euro tiek novirzīts pabeigto projektu uzturēšanai un 18 606 euro uzņēmējdarbības veicināšanas pasākumiem Kurzemes PR, Rīgas PR, Vidzemes PR un Zemgales PR;
· [bookmark: _Hlk52188552]31.00.00 programmas “Atbalsts plānošanas reģioniem” 1 661 056 euro (t.sk. Latgales PR uzņēmējdarbības centra darbības nodrošināšana – 113 540 euro un Diasporas likuma normu īstenošanai (Atbalsta pasākums remigrācijas veicināšanai "Reģionālās remigrācijas koordinators") – 600 000 euro apmērā, no kuriem 200 000 euro remigrācijas koordinatoru atalgojumam un 400 000 euro citiem atbalsta pasākumiem).
Līdz 2014. gadam sabiedriskā transporta funkcija arī tika finansēta no VARAM budžeta programmas 31.00.00 “Atbalsts plānošanas reģioniem”, savukārt 2014. gadā tika veikta bāzes izdevumu 2015., 2016. un 2017. gadam precizēšana, pārdalot finansējumu uz SM budžeta programmu 31.08.00 “Transferts PR sabiedriskā transporta pakalpojumu nodrošināšanai” 268 297 euro apmērā. Šobrīd SM attiecīgajā budžeta programmā PR paredzētais finansējums ir 222 000 euro.  
Vienlaikus norādām, kas saskaņā ar likumprojektu “Par valsts budžetu 2021. gadam” un likumprojektu “Par vidēja termiņa budžeta ietvaru 2021., 2022 un 2023. gadam” SM budžeta apakšprogrammai 31.08.00 “Transferts plānošanas reģioniem sabiedriskā transporta pakalpojumu nodrošināšanai” 2021. gadā finansējums plānots 226 000 euro, 2022. gadā – 240 000 euro un 2023. gadā – 226 000 euro.
Valsts budžeta 2020. gadā pieejamā finansējuma sadalījumu PR programmu griezumā skatīt 3. tabulā un 2. attēlā.






3. tabula. PR finansējums 2020. gadā
	Finansējuma mērķis 
	Programma 
	Piešķirtais finansējums 2020. gadā

	PR pamatdarbības nodrošināšana
	31.00.00
	1 061 056

	Diasporas likuma normu īstenošanai
	31.00.00
	600 000

	Kopā 31.00.00 programmā: 
	1 661 056

	Pabeigto projektu rezultātu uzturēšana 
	30.00.00
	31 000

	Uzņēmējdarbības veicināšanas pasākumi 
	30.00.00
	18 606

	Kopā 30.00.00 programmā: 
	49 606

	Kopā VARAM 30.00.00 un 31.00.00 visiem PR
	1 710 662

	SM budžeta programma 
	31.08.00
	222 000

	Kopā VARAM un SM 30.00.00, 31.00.00, 31.08.00 
	1 932 662




2. attēls. PR finansējuma sadalījums 
No PR pieejamā kopējā finansējuma 1 932 662 euro likumos noteikto funkciju veikšanai atalgojumā un uzturēšanā piecos PR gadā kopā vidēji tiek izlietoti 1 326 000 euro, rēķinot, ka vidēji katrā PR nodarbināti darbinieki uz 10,2 slodzēm (kopā PR 51 slodze) ar vidējo aptuveno atalgojumu un uzturēšanu 26 000 euro gadā slodzei. Vienas slodzes uzturēšanas un atalgojuma izmaksu aprēķinu skatīt 4. tabulā[footnoteRef:17].  [17:  vidējie aprēķini Zemgales PR, ir veikts, pamatojoties uz esošo situāciju, t.sk. esošo VSAOI likmi. Vienlaikus, veicot aprēķinus finansējuma pieprasījumam, aprēķinos tiks ņemts vērā, ka no 2021.gada darba devēja VSAOI plānotas 23,59 % apmērā (saskaņā ar budžeta likumprojekta paketē iesniegto likumprojektu “Grozījumi likumā “Par valsts sociālo apdrošināšanu””).] 

No atlikušā finansējuma par 606 662 euro tiek realizēti pasākumi saimnieciskās darbības veikšanai remigrantiem (400 000 euro apmērā). Pārējais finansējums 206 662 euro apmērā tiek novirzīts saimnieciskās darbības veicināšanas pasākumiem, pabeigto projektu uzturēšanai, attīstības padomes sēžu nodrošināšanai brīvprātīgām iniciatīvām u.c. pasākumiem, ko veic PR.
4. tabula. Vidējās 1 slodzes uzturēšanas un atalgojuma izmaksas 
	Uzturēšana
	
	

	
	Gadā uz visu iestādi (euro)
	Mēnesī uz visu iestādi (euro)

	Telpu noma[footnoteRef:18] [18:  Ņemot vērā, ka reģionu īpašumā nav nekustamais īpašums, darba vajadzībām telpas tiek nomātas. Turpmāk paredzēts izmantot pašreizējās telpas, nepieciešamības gadījumā funkciju izpildei reģioniem izvērtējot telpu maiņas nepieciešamību. ] 

	19 006,68
	1 583,89

	Komunālie pakalpojumi (elektrība, ūdens u.t.t)
	4 398,08
	366,51

	Dzeramais ūdens
	925,26
	77,11

	Sakari 
	5 085,66
	423,81

	Telpu uzkopšana
	5 658,50
	471,54

	Pamatlīdzekļu amortizācija
	6 857,94
	571,50

	Datorprogrammas un licences amortizācija
	1 162,19
	96,85

	Degviela
	1 153,13
	96,09

	Iestādes auto noma
	3 963,96
	330,33

	Kanceleja
	1 620,38
	135,03

	Saimniecības preces
	639,99
	53,33

	Semināri un ceļa izdevumi 1 reizi gadā (plānotie)
	1 568,00
	130,67

	
	52 039,77
	4 336,66

	Slodžu skaits (vidēji)
	28
	28

	uz 1 slodzi:
	1858,56
	154,88

	Atalgojums
	
	

	Slodzes (viena) algas izmaksas
	Gadā (euro)
	Mēnesī (euro)

	Alga
	15360,00
	1280,00

	VSAOI darba devēja
	3623,42
	301,95

	Veselības apdrošināšana
	209,00
	17,42

	Piemaksa par papildus darbu 10% (t.sk. VSAOI d.d.)
	3796,68
	316,39

	Prēmija 30%  (t.sk. VSAOI d.d.)
	1106,76
	92,23

	Slodzes atalgojums:
	24 095,86
	2 007,99

	Kopā uzturēšanas izmaksas un atalgojums vienai slodzei: 
	25 954,42,
	2 162,87


Papildus indikatīvi nepieciešamais finansējums[footnoteRef:19] [19:  4.tabulā vienas slodzes vidējais rādītājs ir 25 954,42 EUR, vienlaikus aprēķinos par papildu nepieciešamo finansējumu tiek izmantots vienas slodzes vidējais rādītājs 26 000 EUR.] 

Lai varētu nodrošināt Administratīvo reģionu pilnvērtīgu darbību, ņemot vērā tiem paredzētās papildus kompetences, būs nepieciešams papildus finansējums. Finansējuma noteikšanā tiek apskatīti trīs varianti (skatīt 5. tabulu):
1. variants: optimālā kapacitāte funkciju nodrošināšanai, t.sk. katrā reģionā nodrošinot pietiekamu darbinieku skaitu plānoto kompetenču īstenošanai, t.sk. a) administratīvajiem resursiem (iestādes vadītājs, administrators, jurists, grāmatvedis, sabiedriskās attiecības) plānojot 5 slodzes ar finansējumu 130 000 euro apmērā gadā, b) funkcionālajiem resursiem (teritorijas attīstības plānošana un reģionālās attīstības atbalsta pasākumu īstenošana, sabiedriskais transports, uzņēmējdarbības veicināšana, izglītība, sociālie pakalpojumi un bērnu tiesību aizsardzība, civilā aizsardzība,) plānojot 20 slodzes ar finansējumu 520 000 euro apmērā gadā. Kopā viena reģiona darbībai gadā būtu nepieciešams 650 000 euro, attiecīgi pieciem reģioniem – 3 250 000 euro gadā, t.sk. papildus nepieciešams valsts budžeta finansējums 1 924 000 euro gadā. 
2. variants: minimālā kapacitāte funkciju nodrošināšanai, t.sk. a) administratīvajiem resursiem (iestādes vadītājs, administrators, jurists, grāmatvedis, sabiedriskās attiecības) plānojot piecas slodzes ar finansējumu 130 000 euro apmērā gadā, b) funkcionālajiem resursiem (teritorijas attīstības plānošana, sabiedriskais transports, uzņēmējdarbības veicināšana, izglītība, sociālie pakalpojumi, civilā aizsardzība) plānojot 10 slodzes, nesamazinot kompetenci, bet plānotajiem uzdevumiem paredzot mazāku slodžu skaitu, ar finansējumu 260 000 euro apmērā gadā. Kopā viena reģiona darbībai gadā būtu nepieciešams 390 000 euro, attiecīgi 5 reģioniem – 1 950 000 euro gadā – papildus nepieciešams 624 000 euro gadā. 
3. variants: samazinot valsts finansēto funkciju klāstu un ar ierobežotiem resursiem pildot uzdevumus, t.sk. a) administratīvajiem resursiem (iestādes vadītājs, administrators, jurists, grāmatvedis, sabiedriskās attiecības) plānojot piecas slodzes ar finansējumu 130 000 euro apmērā gadā, b) funkcionālajiem resursiem (teritorijas attīstības plānošana, sabiedriskais transports, uzņēmējdarbības veicināšana,) plānojot piecas slodzes ar finansējumu 130 000 euro apmērā gadā. Kopā viena reģiona darbībai būtu nepieciešams 260 000 euro gadā, attiecīgi pieciem reģioniem – 1 300 000 euro gadā. Šajā variantā nav nepieciešams papildus finansējums.
5. tabula. Iespējamie nepieciešamā finansējuma varianti
	Iespējamie varianti
	Slodzes kopā 5 reģionos (skaits)
	Esošais 5 PR
	Papildus nepieciešams 5 reģioniem no VB

	
	
	Slodzes (skaits)
	Kopā finansējums  (euro)
	Slodzes (skaits)
	Kopā finansējums  (euro)

	1. variants – optimālais
	125 
	51 
	1 326 000 
	74 
	1 924 000 

	2. variants – minimālais
	75 
	51 
	1 326 000 
	24 
	624 000 

	3. variants - valsts finansēto funkciju klāsta samazināšana un resursu ierobežošana 
	50
	51 
	1 326 000 
	-
	-


*Aprēķinā ir izmantotas provizoriskas vienas slodzes atalgojuma un uzturēšanas izmaksas, t.i., 26 tūkst. euro/ gadā apmērā.
Apskatot iespējamos variantus, lai nodrošinātu kvalitatīvu funkciju izpildi, konceptuālais ziņojums piedāvā izvēlēties optimālo variantu, attiecīgi paredzot finansējumu pieciem reģioniem –  3 250 000 euro/gadā, t.sk. papildus nepieciešams valsts budžeta finansējums 1 924 000 euro gadā. 

Kā iespējamie finansēšanas avoti tiek apskatīti šādi varianti:
1. variants: prioritārais pasākums par papildus valsts budžetu. PR pašlaik piešķiramais valsts budžeta finansējums 1 932 662 euro gadā un papildus finansējuma piesaiste 1 924 000 euro gadā, 2021. gada MK rīkojumā “Par likumprojekta "Par vidēja termiņa budžeta ietvaru 2022., 2023. un 2024. gadam" un likumprojekta "Par valsts budžetu 2022. gadam" sagatavošanas grafiku” noteiktajā termiņā izstrādājot un FM un Pārresoru koordinācijas centrā iesniedzot  prioritāro pasākumu administratīvo reģionu kapacitātes stiprināšanai;
2. variants: vidēja termiņa budžeta ietvarā novirzīt 0,15% IIN no reģiona pašvaldībām plānotā. Alternatīvs finansējuma avots administratīvo reģionu darbības nodrošināšanai ir pašlaik piešķiramais valsts budžeta finansējums 1 932 662 euro gadā un 0,15 % IIN no reģiona pašvaldībām atvēlētās daļas pēdējos 3 gados, t.i., vidēji uz pieciem reģioniem 2 087 297 euro gadā. Tā kā IIN ieņēmumi būtiski atšķiras starp reģioniem, bet ir nepieciešams nodrošināt vienādu kapacitāti visiem reģioniem, 0,15% IIN no reģiona pašvaldībām atvēlētās daļas pēdējos 3 gados ir aprēķināms kā kopējā summa, kas tiek piešķirta vienādās daļās visiem reģioniem.
Līdz ar to konceptuālais ziņojums paredz papildu esošajam valsts budžeta finansējumam piesaistīt valsts budžeta finansējumu administratīvo reģionu darbības nodrošināšanai (1.variants).  Vienlaikus tas neizslēdz pašvaldību iespējas piedalīties ar lielāku savu finansējumu, t.sk. reģiona attīstībai būtisku iniciatīvu īstenošanai. Izveidojot valsts un pašvaldību iestādi, būtiski paredzēt lielāku pašvaldību līdzdalību, pašvaldībām nodrošinot finansējumu šo reģionālās attīstības atbalsta pasākumu reģionālai plānošanai un administrēšanai.
Šobrīd PR grāmatvedības pārskatus konsolidē VARAM savā resorā. Līdz ar administratīvo reģionu izveidi būs jārisina to budžeta plānošanas un grāmatvedības uzskaites jautājumi. Tāpat šobrīd likumā par valsts budžetu kārtējam gadam ir paredzēti transferti atvasinātām publiskām personām gan VARAM budžetā, gan SM budžetā, LM budžetā. Turpmāk atkarībā no izvēlētā iestādes statusa likumā par valsts budžetu kārtējam gadam būs jāmaina arī finansējuma atspoguļošana administratīvajiem reģioniem. 
Vienlaikus līdz ar administratīvo reģionu funkcionālās kapacitātes stiprināšanu būtu nepieciešams stiprināt VARAM kapacitāti, nodrošinot administratīvo reģionu darbības metodisko vadību un reģionālās attīstības jautājumu koordinācijā jauno reģionu formātā.
Jautājums par finansējuma piesaisti tiks skatīts MK gadskārtējā valsts budžeta likumprojekta un vidēja termiņa budžeta ietvara likumprojekta sagatavošanas un izskatīšanas procesā atbilstoši valsts budžeta finansiālajām iespējām.
Ietekme uz valsts un pašvaldību budžetiem, kur atspoguļots pieejamais un papildus nepieciešamais finansējums skatāms 6.tabulā. 

6. tabula. Kopsavilkums par konceptuālajā ziņojumā iekļauto risinājumu (risinājumu variantu) realizācijai nepieciešamo valsts un pašvaldību budžeta finansējumu (euro)[footnoteRef:20] [20:  Tabulā norādīta informācija tikai par atbalstīšanai virzītā risinājuma diviem finansēšanas variantiem.] 

	Risinājums
	Risinājums (risinājuma varianti)
	Budžeta programmas (apakš-
programmas)
kods un nosaukums
	Vidēja termiņa budžeta ietvara likumā plānotais finansējums
	Nepieciešamais papildu finansējums
	Pasākuma īstenošanas gads
(ja risinājuma (risinājuma varianta) īstenošana ir terminēta)

	
	
	
	2021
	2022
	2023
	2022
	2023
	2024
	turpmākajā laikposmā līdz risinājuma (risinājuma varianta) pabeigšanai
(ja īstenošana ir terminēta)
	turpmāk ik gadu
(ja risinājuma (risinājuma varianta) izpilde nav terminēta)
	

	Finansējums konceptuālā ziņojuma īstenošanai kopā
	 
	 
	1 936 662
	1 952 662
	1 936 662
	1 924 000
	1 924 000
	1 924 000
	-
	1 924 000
	-

	tajā skaitā
	 
	 
	
	
	
	
	
	
	
	
	

	21. Vides aizsardzības un reģionālās attīstības ministrija
	 
	- 
	1 710 662
	1 710 662
	1 710 662
	1 924 000
	1 924 000
	1 924 000
	-
	1 924 000
	-

	17.Satiksmes ministrija
	
	
	226 000
	240 000
	226 000
	0
	0
	0
	-
	0
	-

	Pašvaldību budžets
	 
	 
	0
	0
	0
	0
	0
	0
	-
	
	-

	1. - 
	 
	 
	
	
	
	
	
	
	
	
	

	 
	1. variants - prioritārais pasākums par papildus valsts budžetu
	 
	1 936 662
	1 952 662
	1 936 662
	1 924 000
	1 924 000
	1 924 000
	-
	1 924 000
	-

	 
	21. Vides aizsardzības un reģionālās attīstības ministrija
	 
	1 710 662
	1 710 662
	1 710 662
	1 924 000
	1 924 000
	1 924 000
	-
	1 924 000
	-

	 
	 
	30.00.00 Attīstības nacionālie atbalsta instrumenti
	49 606
	49 606
	49 606
	1 924 000
	1 924 000
	1 924 000
	-
	1 924 000
	-

	 
	 
	31.00.00. Atbalsts plānošanas reģioniem
	1 661 056
	1 661 056
	1 661 056
	0
	0
	0
	-
	0
	-

	
	17.Satiksmes ministrija
	31.08.00 
Transferts plānošanas reģioniem sabiedriskā transporta pakalpojumu funkciju veikšanai
	226 000
	240 000
	226 000
	0
	0
	0
	-
	0
	-

	 
	Pašvaldību budžets
	 
	0
	0
	0
	0
	0
	0
	-
	0
	-

	 
	2. variants - vidēja termiņa budžeta ietvarā novirzīt 0,15% IIN no reģiona pašvaldībām plānotā
	 
	1 936 662
	1 952 662
	1 936 662
	2 087 297 
	2 087 297 
	2 087 297 
	-
	2 087 297
	-

	 
	21. Vides aizsardzības un reģionālās attīstības ministrija
	 
	1 710 662
	1 710 662
	1 710 662
	2 087 297 
	2 087 297 
	2 087 297 
	-
	2 087 297
	-

	 
	 
	30.00.00 Attīstības nacionālie atbalsta instrumenti
	49 606
	49 606
	49 606
	2 087 297 
	2 087 297 
	2 087 297 
	-
	2 087 297
	-

	 
	 
	31.00.00. Atbalsts plānošanas reģioniem
	1 661 056
	1 661 056
	1 661 056
	0
	0
	0
	-
	0
	-

	
	17.Satiksmes ministrija
	31.08.00 
Transferts plānošanas reģioniem sabiedriskā transporta pakalpojumu funkciju veikšanai
	226 000
	240 000
	226 000
	0
	0
	0
	-
	0
	-

	 
	Pašvaldību budžets
	 
	0
	0
	0
	-2 087 295
	-2 087 295
	-2 087 295
	-
	-2 087 295
	-



VI. [bookmark: _Toc47363220][bookmark: _Toc54076252][bookmark: _Toc58437085]NUTS robežas
[bookmark: _Toc47363221][bookmark: _Toc54076253][bookmark: _Toc58437086]6.1. Esošais NUTS dalījums un tā pielietojums
Reģionālā statistika ir ES statistikas sistēmas pamats, kā arī pamats reģionālo indikatoru noteikšanai. Tās struktūra tika izveidota 20. gs. 70. gadu sākumā, pamatojoties uz sarunām starp dalībvalstu nacionālajām statistikas iestādēm un Eurostat jeb ES Statistikas biroju. Statistikas lietotāji tika norādījuši, ka aizvien aktuālāka kļūst vajadzība datus saskaņot Savienības līmenī, lai būtu pieejami visā ES salīdzināmi dati. Lai veicinātu saskaņotas reģionālās statistikas vākšanu, nosūtīšanu un publicēšanu, ES ir izveidojusi NUTS jeb klasificēšanas sistēmu. NUTS klasifikācija nosaka dalībvalstu ekonomiskās teritorijas iedalījumu, kas ietver arī to ārpusreģionālo[footnoteRef:21] teritoriju. NUTS klasifikācija ir hierarhiska, tā katru dalībvalsti iedala trijos līmeņos – NUTS 1, NUTS 2 un NUTS 3. Otrais un trešais līmenis attiecīgi ir pirmā un otrā līmeņa apakšvienības. Teritoriālo vienību definīcija ir balstīta uz administratīvi teritoriālajām vienībām, kādas pastāv dalībvalstīs.  [21:  Ārpusreģionālā teritorija sastāv no ekonomiskās teritorijas daļām, kas nevar tikt pievienotas noteiktam reģionam – gaisa telpa, teritoriālie ūdeņi un kontinentālais plato, teritoriālie anklāvi (vēstniecības, konsulāti un militārās bāzes), izrakteņu atradnes, kuras ir starptautiskajos ūdeņos un kuras ekspluatē attiecīgajā teritorijā bāzētas struktūras.] 

Lai reģionālo statistiku varētu salīdzināt, arī ģeogrāfiskajām zonām ir jābūt salīdzināmām pēc iedzīvotāju skaita. Jāņem vērā arī pašreizējā politiskā, administratīvā un institucionālā situācija. To, kurā NUTS līmenī attiecīgā administratīvā vienība ietilpst, nosaka, pamatojoties uz demogrāfiskajām robežvērtībām (iedzīvotāju skaitu) (skat. 7. tabulu).
7. tabula. NUTS līmeņi un to demogrāfiskās robežvērtības
	Līmenis
	Minimālā vērtība (iedz.sk.)
	Maksimālā vērtība (iedz.sk.)

	NUTS 1 
	3 000 000
	7 000 000

	NUTS 2
	800 000
	3 000 000

	NUTS 3 
	150 000
	800 000


Ja dalībvalstī nepastāv noteiktam klasifikācijas līmenim atbilstīga pietiekami liela administratīvā vienība, tad šo līmeni izveido, apvienojot pietiekami daudzas mazāka izmēra un blakusesošās administratīvās vienības. Šādas apvienotās vienības dēvē par “neadministratīvajām vienībām”. Neadministratīvajām vienībām ir jābūt noteiktam ekonomiskam, sociālam, vēsturiskam, kultūras, ģeogrāfiskam vai vides pamatojumam.
	
	
	



	
	
	



ES dalībvalstis var lemt par NUTS klasifikācijas grozījumiem, kurus var pieņemt kalendārā gada otrajā pusē un ne biežāk kā ik pēc trim gadiem. Vienlaikus, ja kādas dalībvalsts administratīvi teritoriālais iedalījums būtiski mainās, grozījumus var pieņemt arī īsākos intervālos. Dalībvalstīm ir jāinformē Eiropas Komisija par jebkādām administratīvo teritoriju robežu izmaiņām vai citām izmaiņām, kas var ietekmēt NUTS klasifikāciju (piemēram, ja tiek mainīti komponenti, kas var ietekmēt NUTS 3 līmeņa robežvērtības). Izmaiņas nelielās administratīvajās vienībās maina NUTS klasifikāciju, ja tās ietver iedzīvotāju skaita izmaiņas, kas pārsniedz 1% attiecīgajās NUTS 3 teritoriālajās vienībās. Attiecībā uz dalībvalstu neadministratīvajām vienībām NUTS klasifikācijas izmaiņas var veikt tad, ja šīs izmaiņas (iedzīvotāju skaita ziņā) samazina standartnovirzi no ES teritoriālo vienību kopuma.[footnoteRef:22] [22:  https://www.europarl.europa.eu/factsheets/lv/sheet/99/kopeja-statistiski-teritorialo-vienibu-klasifikacija-nuts- ] 

Saskaņā ar MK 2004. gada 28. aprīļa rīkojumu Nr. 271 “Par Latvijas Republikas statistiskajiem reģioniem un tajos ietilpstošajām administratīvajām vienībām”, Latvijā noteikts šāds NUTS piemērojums Latvijas administratīvi teritoriālajam iedalījumam:
· NUTS 1 līmenis – visa Latvija kā viens NUTS 1 reģions;
· NUTS 2 līmenis – visa Latvija kā viens NUTS 2 reģions;
· NUTS 3 līmenis – Latvija sadalīta sešos statistiskajos reģionos (piecu PR robežas, un Rīgas PR sadalīts Rīgas statistiskajā reģionā (Rīgas pilsēta) un Pierīgas statistiskajā reģionā (Rīgas PR bez Rīgas pilsētas)) (sk. 3. attēlu).

3. attēls. Esošais NUTS 3 iedalījums
Latvijā seši statistiskie reģioni tika izveidoti, balstoties uz Eiropas Parlamenta un Padomes 2003. gada 26. maija Regulu (EK) Nr. 1059/2003 par NUTS izveidi (Parlamenta un Padomes regula Nr. 1059/2003) un tajā ietvertajiem pamatprincipiem. Šī regula ir tieši attiecināma uz visām ES dalībvalstīm, un no 2004. gada 1. maija tā ir saistoša arī Latvijai. Šī hierarhiskā trīs līmeņu klasifikācija veidota, lai nodrošinātu teritoriālo vienību vienotu iedalījumu ES reģionālās statistikas mērķiem. 

NUTS un ES fondi
NUTS klasifikācija ir nozīmīga arī ES fondu plānošanā, jo NUTS nomenklatūra tiek izmantota ES reģionālās politikas strukturēšanā, nosakot reģionus, kas kvalificējas ES struktūrfondu atbalstam. Saskaņā ar Eiropas Parlamenta un Padomes regulas Nr.1303/2013 (2013. gada 17. decembris) 90. panta 2. punktu resursus mērķim “Investīcijas izaugsmei un nodarbinātībai” ES fondu 2014.–2020. gada plānošanas periodā piešķir par šādām NUTS 2 līmeņa reģionu kategorijām:
a) mazāk attīstīti reģioni, kuros IKP uz vienu iedzīvotāju ir mazāks nekā 75% no vidējā IKP ES–27 valstīs;
b) pārejas reģioni, kuros IKP uz vienu iedzīvotāju ir no 75% līdz 90% no vidējā IKP ES–27 valstīs;
c) vairāk attīstīti reģioni, kuros IKP uz vienu iedzīvotāju ir augstāks nekā 90% no vidējā IKP ES–27 valstīs.
Savukārt ES fondu 2021.–2027. gada plānošanas periodā ES fondu atbalstu paredzēts piešķirt par šādām NUTS 2 līmeņa reģionu kategorijām:
a) mazāk attīstīti reģioni, kuros IKP uz vienu iedzīvotāju ir mazāks nekā 75% no vidējā IKP ES–27 valstīs;
b) pārejas reģioni, kuros IKP uz vienu iedzīvotāju ir no 75% līdz 100% no vidējā IKP ES–27 valstīs;
c) vairāk attīstīti reģioni, kuros IKP uz vienu iedzīvotāju ir augstāks nekā 100% no vidējā IKP ES–27 valstīs.[footnoteRef:23] [23:  Atbilstoši FM sniegtajai informācijai.] 

ES fondu 2014.–2020. gada plānošanas periodā, kā arī ES fondu 2021.–2027. gada plānošanas periodā visa Latvijas teritorija tiek skatīta kā viens NUTS 2 reģions, kas kvalificējas mazāk attīstīta reģiona statusam un līdz ar to Latvijai ir pieejama maksimālā atbalsta likme ES fondos. Saskaņā ar Eurostat datiem, 2019. gada Latvijas IKP uz vienu iedzīvotāju veidoja 69% no ES–27 valstu vidējā rādītāja; salīdzinoši – 2010. gadā tas bija 53%. Latvijas Nacionālajā attīstības plānā 2021. –2027. gadam tiek prognozēts, ka jau 2024. gadā Latvijas IKP uz vienu iedzīvotāju varētu sasniegt 75% no ES–27 vidējās vērtības[footnoteRef:24]. Neskatoties uz Covid-19 izplatības radīto negatīvo ietekmi uz pasaules tautsaimniecību, kā rezultātā ne tikai Latvijai, bet arī citām ES dalībvalstīm tuvāko gadu laikā tiek prognozētas būtiskas IKP izmaiņas, Eiropas Komisijas jaunākās prognozes paredz Latvijai salīdzinoši straujāku IKP uz vienu iedzīvotāju pieaugumu nekā vidēji ES.[footnoteRef:25] [24:  Latvijas Nacionālais attīstības plāns 2021.–2027. gadam. Stratēģisko mērķu indikatori [44], 13. lpp.. Pieejams: https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf ]  [25:  European Economic Forecast. Autumn 2020. Institutional Paper 136 [2020]. Pieejams: https://ec.europa.eu/info/sites/info/files/economy-finance/ip136_en.pdf] 

Šāda attīstības scenārija gadījumā Latvijas IKP uz vienu iedzīvotāju jau tuvākajos gados sasniegs 75% no ES–27 vidējās vērtības un Latvija kā viens līdzšinējais NUTS 2 reģions varētu klasificēties kā pārejas reģions, kas nozīmētu potenciālās Kohēzijas politikas aploksnes samazinājumu ES daudzgadu budžeta ietvaros pēc 2034. gada. Jāņem gan vērā, ka Kohēzijas politikai ar katru nākamo ES daudzgadu budžeta periodu tiek atvēlēts mazāks finansējuma apjoms. Kohēzijas politikas mērķu realizēšanai atvēlētais finansējums, salīdzinot ar iepriekšējiem ES budžeta plānošanas periodiem, ir mazināts jau divas reizes vismaz par 10%. Vienlaikus Kohēzijas fondu (ESF, ERAF) atbalsta intensitāte reģionu kategorijām ievērojami atšķiras, piemēram, ES fondu 2021.–2027. gada plānošanas periodā mazāk attīstīto reģionu vidējā atbalsta intensitāte ir aptuveni 230 euro/cilv., kas ir 4 reizes vairāk nekā pārejas reģioniem (aptuveni 61 euro/cilv.) un 12 reizes vairāk nekā vairāk attīstītiem reģioniem aptuveni 19 euro/cilv.). Līdzīgas atbalsta intensitātes atšķirības ir arī esošajā ES fondu 2014.–2020. gada plānošanas periodā.[footnoteRef:26] [26:  Atbilstoši FM sniegtajai informācijai.] 

Ņemot vērā ievērojamās reģionālās attīstības un sociālekonomiskās atšķirības starp Latvijas reģioniem, kuras pašreiz izmantotais vidējais Latvijas IKP rādītājs ES mērogā atspoguļo nepietiekami,  esošā NUTS dalījuma pārskatīšana būtu viens no veidiem līdzsvarotas reģionālās un teritoriju attīstības veicināšanai.
Līdz ar to nākotnē būtu nepieciešams izvērtēt iespēju sadalīt Latviju divos NUTS 2 reģionos – potenciāli Rīgas reģionā un pārējā Latvijā jeb vienā Rietumlatvijas un Austrumlatvijas reģionā. Ņemot vērā IKP atšķirības starp Rīgu un pārējo Latviju, Rietumlatvijas un Austrumlatvijas reģions, kurā ietilptu Latvijas teritorija, neskaitot Rīgas reģionu, potenciāli kvalificētos kā mazāk attīstītais reģions, tādējādi nodrošinot lielākas atbalsta iespējas no Kohēzijas politikas. Vienlaikus NUTS 2 Rīgas reģions potenciāli atbilstu pārejas reģiona vai vairāk attīstītā reģiona statusam, saņemot mazāku atbalstu no Kohēzijas politikas.

NUTS un teritoriju attīstības plānošana
Administratīvajiem reģioniem plānots piemērot NUTS 3 robežas. Vienlaikus, ņemot vērā Rīgas apkārtnes straujo attīstību un NUTS 2 ietekmi uz ES fondu plānošanu, ziņojumā papildus apskatīta iespēja aktualizēt NUTS 2 iedalījumu, kas nākotnē varētu būt viens no veidiem līdzsvarotas reģionālās un teritoriju attīstības veicināšanai. NUTS dalījuma pārskatīšanu nosaka arī deklarācijas par Artura Krišjāņa Kariņa vadītā MK iecerēto darbību 231. punkts: “izvērtēsim Latvijas teritorijas iedalījumu iespējamo maiņu statistiski teritoriālo vienību klasifikācijā, lai radītu priekšnoteikumus vienmērīgākai Latvijas reģionu attīstībai”.[footnoteRef:27] [27:  Deklarācija par Artura Krišjāņa Kariņa vadītā Ministru kabineta iecerēto darbību, 24. lpp. 231. punkts. Pieejams: https://www.mk.gov.lv/sites/default/files/editor/kk-valdibas-deklaracija_red-gala.pdf ] 

Rīgas pilsēta un tai pieguļošās pašvaldības būtiski atšķiras no pārējās Latvijas – tajās ir augstāka ekonomiskā attīstība, kā arī pozitīvas demogrāfiskās prognozes, kas lielā mērā ir saistītas ar Rīgas ekonomisko ietekmi un darba iespējām. Arī prognoze 2030. gadam liecina, ka iedzīvotāju skaits daudzās teritorijās turpinās ievērojami samazināties un viena reģiona ietvaros ievērojami atšķirties, izņemot Rīgas tuvāko apkārtni.

4. attēls. Prognozējamās iedzīvotāju skaita izmaiņas Latvijas pilsētās un pagastos 2030. gadā (SIA “Karšu izdevniecība Jāņa sēta”, sagatavots pēc VARAM pasūtījuma dalībai reģionālajos semināros Reģionālo politikas pamatnostādņu 2021 .–2027. gadam izstrādes ietvaros)
Rīga kā nozīmīgākais valsts attīstības centrs un galvaspilsēta nodrošina darbavietas un pakalpojumu sniegšanu ne tikai saviem iedzīvotājiem (Rīgas pilsētā strādā 84% pašvaldības darbspējas vecuma iedzīvotāju), bet arī būtiskai daļai kaimiņu pašvaldību iedzīvotāju. Piemēram, Rīgas pilsētā strādā 63% Ropažu novada pašvaldības iedzīvotāju, 61% Ādažu novada un Salaspils novada pašvaldību iedzīvotāju. Tāpat strādāt uz Rīgas pilsētu ikdienā dodas vairāk nekā 50% Ķekavas novada, Mārupes novada, Jūrmalas pilsētas, Saulkrastu novada un Olaines novada iedzīvotāju (sk. 8. tabulu).[footnoteRef:28] Tās ir vērtējamas kā tiešas Rīgas sociālekonomiskās ietekmes teritorijas. [28:  Aprēķini veikti, izmantojot VSAA datus par darba devēja un darba ņēmēja reģistrēto atrašanās vietu, ņemot vērā jauno administratīvi teritoriālo iedalījumu – aprēķins veikts dalot pašvaldībā reģistrēto darba devēju (uzņēmēju) nodarbināto pašvaldības iedzīvotāju skaitu (darbinieku) ar pašvaldībā reģistrēto kopējo darba ņēmēju (darbinieku) skaitu.] 



8. tabula. Pašvaldības, no kurām vairāk nekā 50% strādājošo strādā Rīgā
	Pašvaldība[footnoteRef:29] [29:  Ņemot vērā jauno administratīvi teritoriālo iedalījumu.] 

	Iedzīvotāju īpatsvars, kas strādā Rīgā

	Rīga
	84%

	Ropažu novads
	63%

	Ādažu novads
	61%

	Salaspils novads
	61%

	Ķekavas novads
	56%

	Mārupes novads
	56%

	Jūrmala
	53%

	Saulkrastu novads
	53%

	Olaines novads
	51%


Papildus šīm teritorijām Rīgas pilsētas tiešas sociālekonomiskās ietekmes teritorijā atrodas arī Siguldas novads (42 pašvaldību iedalījumā). Salīdzinot ar citiem šobrīd Rīgas plānošanas reģiona teritorijā esošiem novadiem (42 pašvaldību iedalījumā) Siguldas novads ir vienīgais, kura administratīvās teritorijas lielākā daļa ir stundas brauciena attālumā no Rīgas. Savukārt Tukuma novada rietumu daļa (piemēram, Matkules un Vānes pagasti), Limbažu novada ziemeļu daļa (piemēram, Salacgrīvas, Ainažu, Staiceles pilsētas un pagasti) un Ogres novada austrumu daļa (Taurupes, Meņģeles, Mazozolu pagasti) atrodas tālāk nekā vienas stundas braucienā no Rīgas pilsētas.[footnoteRef:30] Cieša sasaiste ar Rīgu ir arī citām teritorijām (skat., piemēram, pētījumu “Rīgas metropoles areāla precizēšana”, 2017[footnoteRef:31]), tomēr statistiskajā reģionā var iekļaut tikai veselas jeb nesadalītas administratīvās teritorijas. Funkcionāli saistītām teritorijām no dažādiem administratīvajiem reģioniem paredzēts attīstīt papildu sadarbības mehānismus (sk. 3.2. nodaļā).  [30:  Rīgas sasniedzamība, braucot ar automašīnu, aprēķināta ar "Karšu izdevniecība Jāņa sēta" izstrādātu programmatūru, tai izvēloties optimālo maršrutu, ņemot vērā ceļu stāvokli, normālos laika apstākļos; programmatūras uzstādījumos izmantoti ilgtermiņa novērojumos balstīti vidējie rādītāji. Avots: atr.kartes.lv: “Rīgas sasniedzamība”. ]  [31:  Latvijas Universitātes Ģeogrāfijas un zemes zinātņu fakultāte “Rīgas aglomerācijas robežu precizēšana”, 2017. Pasūtītājs: Rīgas domes Pilsētas attīstības departaments. Pieejams: https://sus.lv/sites/default/files/
rigas_aglomeracija_2017.pdf ] 

Ņemot vērā iepriekš minēto, lai radītu priekšnoteikumus vienmērīgākai Latvijas reģionu attīstībai, viens no iespējamajiem risinājumiem ir esošo Rīgas un Pierīgas statistisko reģionu apvienošana vienā reģionā. Līdz ar to būtu jāprecizē arī Rīgas reģiona NUTS 3 robežas (šobrīd Rīgas plānošanas reģionu veido divi NUTS 3 reģioni – Rīgas pilsēta un Pierīga). Rīgas nākotnes reģionam būtiski izveidot tādas robežas, kas iekļautu pašvaldības ar kopīgām problēmām un kas cieši saimnieciski ir saistības (piemēram, nodokļu ieņēmumi un pieguļošo novada teritoriju sasniedzamība no Rīgas).
Papildus tam apsverama būtu iespēja nākotnē grozīt arī NUTS 2 reģionu dalījumu. Tas ietekmē ne tikai Latvijas, bet arī visas ES reģionālo politiku, kuras uzdevums ir palīdzēt ikvienam reģionam pilnīgi izmantot savu potenciālu, palielinot konkurētspēju un paaugstinot dzīves līmeni nabadzīgākajos reģionos, tādējādi tuvinot to ES vidējam līmenim. Līdz ar to NUTS 2 dalījums ir svarīgs, lai veicinātu ieguldījumus reģionos ar zemāku ekonomisko aktivitāti un sliktāku sociālekonomisko situāciju. Lielāka ieguldījumu koncentrācija mazāk attīstītajos reģionos var uzlabot reģionu sasniedzamību, sekmēt inovāciju un uzņēmējdarbības attīstību, kā arī veicināt darbavietu radīšanu. Vienlaikus tādā veidā iespējams mazināt reģionālās attīstības atšķirības, kas var izpausties kā augstāks bezdarba līmenis vai neatbilstīga infrastruktūra. 
[bookmark: _Toc54076254][bookmark: _Toc47363222][bookmark: _Toc58437087]6.2. Izmaiņas un risinājumi NUTS dalījumam
A. Izmaiņas NUTS 3 līmeņa reģionu iedalījumā
Iespējamie varianti pieciem NUTS 3 līmeņa reģioniem (ņemot vērā jauno administratīvi teritoriālo iedalījumu un iedzīvotāju skaitu pašvaldībās):
1. variants – Rīgas reģionu veido Rīgas tiešas sociālekonomiskās ietekmes teritorijas (Rīga, Ropažu novads, Ādažu novads, Salaspils novads, Ķekavas novads, Mārupes novads, Jūrmala, Saulkrastu novads, Olaines novads un Siguldas novads), savukārt Limbažu novads un Ogres novads tiek pievienots Vidzemes reģionam, bet Tukuma novads – Zemgales reģionam (sk. 5. attēlu);
[image: ]
5. attēls. Plānotais NUTS 3 iedalījuma 1. variants
2. variants – Rīgas reģionu veido Rīgas tiešas sociālekonomiskās ietekmes teritorijas (Rīga, Ropažu novads, Ādažu novads, Salaspils novads, Ķekavas novads, Mārupes novads, Jūrmala, Saulkrastu novads, Olaines novads un Siguldas novads), savukārt Limbažu novads un Ogres novads tiek pievienoti Vidzemes reģionam, bet Tukuma novads – Kurzemes reģionam (sk. 6. attēlu).

6. attēls. Plānotais NUTS 3 iedalījuma 2. variants
Atšķirība starp abiem variantiem ir pašvaldību skaitā un iedzīvotāju skaitā Kurzemes reģionā un Zemgales reģionā – skat. 9. tabulu.

9. tabula. Iespējamie NUTS 3 līmeņa reģionu varianti
	
	1. variants
	2. variants

	
	Pašvaldību skaits
	Iedzīvotāju skaits (CSP 2019.g. dati)
	Pašvaldību skaits
	Iedzīvotāju skaits (CSP 2019.g. dati)

	Kurzemes reģions
	7
	240 113
	8
	284 857

	Latgales reģions
	9
	260 226
	9
	260 226

	Rīgas reģions
	10
	874 784
	10
	874 784

	Vidzemes reģions
	9
	269 770
	9
	269 770

	Zemgales reģions
	7
	275 075
	6
	230 331


Lielākā daļa no tautsaimniecības aktivitātēm koncentrējas Rīgā un tās apkārtnē, radot nesamērīgas reģionālās attīstības atšķirības. Lai veicinātu vienmērīgāku reģionu attīstību un samazinātu reģionālās attīstības atšķirības, būtiski ir rast risinājumus gan pakalpojumu nodrošināšanai atbilstoši demogrāfiskajiem izaicinājumiem, gan uzlabot sasniedzamību un dzīves vidi atbilstoši reģionu specifikai un pakalpojumu sasniegšanai. Vienlaikus reģionālās ekonomikas attīstībā būtiska loma ir pašvaldībām kā vietējās attīstības līderiem, kas sadarbībā ar komersantiem veido uzņēmējdarbībai labvēlīgu vidi. Limbažu novada un Ogres novada pievienošana Vidzemes reģionam, un Tukuma novada pievienošana Kurzemes vai Zemgales reģionam nodrošinās minēto reģionu stiprināšanu –Vidzemes reģionā un Zemgales reģionā ir viens no zemākajiem IKP uz vienu iedzīvotāju Latvijā, kā arī Vidzemes un Kurzemes reģionos pēdējo 20 gadu laikā ir bijis viens no lielākajiem iedzīvotāju skaita samazinājumiem starp visiem reģioniem. Savukārt vienā reģionā apvienojot Rīgas pilsētu ar pašvaldībām, kas pilnībā atrodas tiešā Rīgas sociālekonomiskās ietekmes teritorijā, tiktu veicināta Rīgas metropoles areāla kā cieši saistītas ekonomiskās telpas attīstība, lai pilnvērtīgi varētu izmantot Rīgas metropoles areāla potenciālu Latvijas konkurētspējas stiprināšanai Baltijas jūras reģionā un valsts tautsaimniecības attīstībai.

B. Izmaiņas NUTS 2 līmeņa reģionu iedalījumā
NUTS 2 klasifikācija, kā jau minēts konceptuālā ziņojuma 6.1. apakšnodaļā, ir nozīmīga arī ES struktūrfondu plānošanā un reģionālās politikas strukturēšanā. Ņemot vērā plānotās izmaiņas NUTS 3 līmeņa reģionu iedalījumā, ziņojumā papildus tiek apskatīta arī iespēja nākotnē grozīt NUTS 2 reģionu robežas. 
Latvijā izveidojot divus NUTS 2 reģionus (piemēram, Rīgas reģions un Rietumlatvijas un Austrumlatvijas reģions), atkarībā no potenciālajā NUTS 2 Rīgas reģionā iekļautajām teritorijām pie esošajiem nosacījumiem tas atbilstu jau pārejas reģiona vai vairāk attīstītā reģiona statusam. Savukārt Rietumlatvijas un Austrumlatvijas reģions jeb pārējā Latvijas teritorija atbilstu mazāk attīstīta reģiona statusam, kas nozīmētu maksimālo atbalsta likmi ES fondos. Iespējamie varianti NUTS 2 līmeņa reģioniem (ņemot vērā jauno administratīvi teritoriālo iedalījumu un iedzīvotāju skaitu pašvaldībās, kā arī paredzētās izmaiņas NUTS 3 reģionu iedalījumā):


1. variants – paliek spēkā esošais modelis (visa Latvija kā viens NUTS 2 reģions) (sk. 7. attēlu);
[image: ]
7. attēls. Plānotais NUTS 2 iedalījuma 1. variants
2. variants – divi NUTS 2 reģioni, kur viens NUTS 2 reģions – Rīgas reģions (sakrīt ar Rīgas bijušā rajona robežām), bet otrs NUTS 2 reģions – Rietumlatvijas un Austrumlatvijas reģions (pārējā Latvijas teritorijas) (sk. 8. attēlu).
[image: ]
8. attēls. Plānotais NUTS 2 iedalījuma 2. variants
Atšķirības starp piedāvātajiem NUTS 2 reģionu variantiem pašvaldību skaita un iedzīvotāju skaita ziņā norādītas 10. tabulā.

10. tabula. Iespējamie NUTS 2 līmeņa reģionu varianti
	
	Pašvaldību skaits
	Iedzīvotāju skaits (CSP, 2019)

	
	1. variants

	Visa Latvija
	42
	1 919 968

	
	2. variants

	Rīgas reģions
	10
	874 784

	Rietumlatvijas un Austrumlatvijas reģions (pārējā Latvijas teritorija)
	32
	1 045 184


Latvijas Nacionālajā attīstības plānā 2021.–2027. gadam tiek prognozēts, ka jau 2024. gadā Latvijas IKP uz vienu iedzīvotāju varētu sasniegt 75% no ES–27 vidējās vērtības.[footnoteRef:32] Šāda attīstības scenārija gadījumā Latvija kā viens līdzšinējais NUTS 2 reģions varētu jau tuvākajos gados klasificēties kā pārejas reģions, kas nozīmētu potenciālās kohēzijas politikas aploksnes samazinājumu ES daudzgadu budžeta ietvaros pēc 2034. gada, jo 2028.–2034. gada plānošanas periodam vēl tiktu izmantoti dati par 2021.–2023. g., kad jaunais NUTS 2 iedalījums vēl nebūtu stājies spēkā. [32:  Latvijas Nacionālais attīstības plāns 2021.–2027. gadam. Stratēģisko mērķu indikatori [44], 13. lpp.. Pieejams: https://www.pkc.gov.lv/sites/default/files/inline-files/NAP2027_apstiprin%C4%81ts%20Saeim%C4%81_1.pdf ] 

Savukārt, izveidojot atsevišķu Rīgas NUTS 2 reģionu, tas atbilstu pārejas reģiona vai vairāk attīstītā reģiona statusam, un šādā gadījumā atbilstoši ES fondu 2014.–2020. gada plānošanas perioda regulējumam ES fondu maksimālās atbalsta likmes Rīgas reģionam samazinātos. Attiecīgi NUTS 2 Rīgas reģiona ES fondu līdzfinansējuma likme plānošanas periodos pēc 2034. gada samazinātos no 85% līdz 60% vai 40% (atkarībā no tā, vai NUTS 2 Rīgas reģions atbilstu pārejas reģiona, vai arī vairāk attīstītā reģiona statusam), savukārt Rietumlatvijas un Austrumlatvijas reģionam (pārējās Latvijas teritorija) saglabātos esošā ES fondu līdzfinansējuma likme – 85%. Ja Latvija šobrīd vēlētos grozīt NUTS 2 dalījumu, grozījumi varētu ietekmēt ES fondu plānošanas periodu tikai pēc 2034. gada, kad aprēķinu veikšanai varētu tikt izmantoti dati par periodu no 2024.–2026. gadam.
Vienlaikus, sadalot Latviju divos atsevišķos NUTS 2 reģionos, varētu tikt ierobežotas iespējas nepieciešamības gadījumā pārdalīt finansējumu ES fondu darbības programmas ietvaros. Tomēr šāda pieeja nodrošinātu daudz mērķtiecīgāku un konkrētā reģiona vajadzībām atbilstošāku atbalsta veidu, jo katram reģionam būtu nodalīts savs atbalsta veids un mehānisms. Tādējādi reģionus būtu iespējams padarīt konkurētspējīgākus, kā arī tiktu veicināta ekonomiskā izaugsme mazāk attīstītajos reģionos, radot tiem papildu iespējas attīstībai caur ES reģionālās politikas instrumentiem.
Līdzīgas NUTS 2 iedalījuma izmaiņas ir veiktas arī citās valstīs. Piemēram, Lietuvas IKP uz vienu iedzīvotāju līmenis 2014. gadā sasniedza 75% no ES vidējās vērtības, kā rezultātā Lietuvas Republikas valdība 2016. gadā nolēma grozīt esošo NUTS 2 dalījumu, sadalot vienu esošo NUTS 2 reģionu divos atsevišķos NUTS 2 reģionos.[footnoteRef:33] Saskaņā ar Komisijas 2016. gada 21. novembra Regulu (ES) 2016/2066, Lietuvai kopš 2018. gada 1. janvāra ir piemēroti šādi NUTS 2 līmeņa reģioni – Galvaspilsētas reģions (lietuviešu val. – Sostinės regionas) un Centrālās un rietumu Lietuvas reģions (lietuviešu val. – Vidurio ir vakarų Lietuvos regionas). Lietuvā sadalīšana divos NUTS 2 reģionos tika veikta ar mērķi pretendēt uz ievērojami izdevīgākiem ES fondu ieviešanas nosacījumiem vismaz tai valsts daļai, kas kvalificējas kā mazāk attīstītais NUTS 2 reģions[footnoteRef:34]. Vienlaikus jāņem vērā, ka minēto NUTS 2 reģionu robežu izmaiņu rezultātā Lietuvā ir identificētas arī problēmas, piemēram, ārpus Galvaspilsētas reģiona ES fondu finansējuma absorbcijas spēja ir salīdzinoši zemāka. [33:  Nolēmums par Galvaspilsētas reģiona un Centrālās un Rietumu Lietuvas reģiona izveidošanu. Lietuvas Republikas Tiesību aktu reģistrs. Pieejams: https://www.e-tar.lt/portal/en/legalAct/5bb097a0b92011e5a6588fb85a3cc84b]  [34:  Atbilstoši FM sniegtajai informācijai.] 

Savukārt otra mūsu Baltijas kaimiņvalsts Igaunija kā viens NUTS 2 reģions 75% no ES vidējā IKP uz vienu iedzīvotāju līmeni sasniedza jau 2013. gadā. Tomēr Igaunija līdz šim nav nolēmusi grozīt esošo NUTS 2 dalījumu, un, ņemot vērā, ka NUTS 2 līmeņa reģiona minimālais nepieciešamais iedzīvotāju skaits ir 800 000, šobrīd priekšlikums grozīt NUTS 2 līmeņa reģiona robežas Igaunijā netiek izskatīts. 
Nākotnē lemjot par NUTS 2 līmeņa iedalījuma pārskatīšanu, iespējamo variantu ietekmes uz reģionālās attīstības tendencēm izvērtēšanai nepieciešams veikt padziļinātu analīzi par ES fondu atbalsta reģionu sadalījumu, kā arī vērtēt, kā NUTS klasifikācijas izmaiņas varētu ietekmēt kopējo pieejamo ES fondu finansējuma apjomu Latvijas teritorijai. Vienlaikus jāņem vērā, ka Latvijai ir jārēķinās ar no Kohēzijas politikas fondiem pieejamā finansējuma samazinājumu arī periodā pēc 2027. gada gan konverģences, gan Kohēzijas politikas kopējā finansējuma samazinājuma dēļ.[footnoteRef:35]  [35:  Atbilstoši FM sniegtajai informācijai.] 


[bookmark: _Toc54076255][bookmark: _Toc47363223][bookmark: _Toc58437088]6.3. Laika grafiks NUTS dalījuma izmaiņām
Grozījumi NUTS 3 reģionos varētu tikt pieņemti 2022. gadā, kas ļautu tos aprēķinam izmantot no 2024.–2026. gada perioda (provizorisko laika grafiku sk. 9. attēlā).[footnoteRef:36]  Vienlaikus, izstrādājot reģiona attīstības programmu 2021.–2027.gadam, ieteicams izvērtēt esošās un perspektīvās funkcionālās saiknes ar pašvaldībām citos reģionos. [36:  Atbilstoši CSP sniegtajai informācijai.] 

[bookmark: _Hlk56161192]Attiecībā uz iespējamām NUTS 2 robežu izmaiņām – nākotnē vērtējot to ieviešanu, jāņem vērā, ka EK DG COMP informācija, ka plānotas izmaiņas Latvijas teritorijas NUTS klasifikācijā būtu jāsniedz laikā, kad tiek veikta nākamā perioda Eiropas Komisijas Reģionālā atbalsta pamatnostādņu izstrāde. Attiecīgi VARAM varētu uzsākt jauno reģionālo atbalsta karšu sagatavošanu tikai tad, kad spēkā stātos NUTS klasifikācijas grozījumi un Eiropas Komisija būtu uzsākusi darbu pie jauno Reģionālā atbalsta pamatnostādņu izstrādes. Savukārt izmaiņas atbalsta nosacījumos būtu iespējams virzīt tikai pēc NUTS klasifikācijas aktualizēšanas, turklāt jaunā reģionālā atbalsta karte un jaunās atbalsta intensitātes var stāties spēkā tikai pēc to saskaņošanas Eiropas Komisijā, kam būs arī jāatbilst uz to brīdi spēkā esošajām Reģionālā atbalsta pamatnostādnēm. Ņemot vērā augstāk minēto, provizoriskais laika grafiks NUTS dalījuma izmaiņām paredz laiku komunikācijai ar EK DG COMP atbilstoši Eiropas Komisijas noteiktajām procedūrām. Jānorāda, ka, nākotnē analizējot variantu par izmaiņām NUTS 2 reģionu iedalījumā, jāņem vērā, ka periods no lēmuma pieņemšanas līdz brīdim, kad tiek piemērots jaunais NUTS 2 dalījums, var aptvert pat divus plānošanas periodus.
[image: ]
9. attēls. Provizoriskais laika grafiks NUTS dalījuma izmaiņām
[bookmark: _Toc58399497][bookmark: _Toc58399582]
VII. [bookmark: _Toc47101168][bookmark: _Toc54076256][bookmark: _Toc58437089]Turpmākā rīcība
1. Līdz 2021. gada 31. martam VARAM iesniegt MK likumprojektu[footnoteRef:37] par Kurzemes, Zemgales, Rīgas, Vidzemes un Latgales administratīviem reģioniem, paredzot konceptuālā ziņojumā piedāvātā pārvaldes modeļa 2. varianta īstenošanu (atvasināta publiska persona) un finansējuma piesaisti atbilstoši 1. variantam optimālajai kapacitātei funkciju nodrošināšanai (pašlaik piešķiramais valsts budžeta finansējums 1 932 662 euro gadā un papildu no valsts budžeta piešķiramais 1 924 000 euro gadā apmērā). [37:  Lai mazinātu normatīvismu, tiks izvērtēta iespēja veikt grozījumus vai sagatavot jaunu Reģionālās attīstības likumu.] 

2. Jautājumu par papildu finansējuma piešķiršanu Vides aizsardzības un reģionālās attīstības ministrijai izskatīt Ministru kabinetā likumprojekta "Par valsts budžetu 2022.gadam" un likumprojekta "Par vidēja termiņa budžeta ietvaru 2022., 2023. un 2024.gadam" sagatavošanas procesā kopā ar visu ministriju un citu centrālo valsts iestāžu prioritāro pasākumu pieteikumiem atbilstoši valsts budžeta finansiālajām iespējām.
3. Līdz 2021. gada 31. martam EM sagatavot grozījumus MK 2004. gada 28. aprīļa rīkojumā Nr. 271 “Par Latvijas Republikas statistiskajiem reģioniem un tajos ietilpstošajām administratīvajām vienībām”, veicot izmaiņas NUTS 3 līmeņa reģionu iedalījumā atbilstoši 2. variantam. Izvērtējumu par iespējamajām izmaiņām NUTS 2 līmeņa reģionos pieņemt zināšanai.
4. Līdz 2021. gada 31. martam VARAM sagatavot grozījumus MK 2009. gada 5. maija noteikumos Nr. 391 “Noteikumi par plānošanas reģionu teritorijām”.



Ministru prezidents 								A.K. Kariņš

Iesniedzējs: 
Vides aizsardzības un reģionālās attīstības ministra vietā – 
aizsardzības ministrs 							 	A. Pabriks

Vīza: 	
Vides aizsardzības un reģionālās attīstības ministrijas valsts sekretārs 		E. Balševics

Jurča, 67026918
veronika.jurca@varam.gov.lv
Melnalksnis, 66016768
davis.melnalksnis@varam.gov.lv 
Finansējuma sadalījums
Kopējais finasējums visos reģionos	

Pamatdarbības nodrošināšana	Atbalsts sabiedriskajam transportam	Reemigrācijas pasākumu koordinācija	Uzņēmējdarbības veicināšanas pasākumi	Pabeigto projektu rezultātu uzturēšana	1061056	224000	600000	18606	31000	Vidējās izmaksas uz reģionu	43 000

43 000


Pamatdarbības nodrošināšana	Atbalsts sabiedriskajam transportam	Reemigrācijas pasākumu koordinācija	Uzņēmējdarbības veicināšanas pasākumi	Pabeigto projektu rezultātu uzturēšana	212211.20000000001	44800	120000	4651	6200	

